
ΝΟΜΟΣ ΥΠΆΡΙΘ. 3082 

Σύσταση ανωνύμου τραπεζικής εταιρείας με την επωνυμία 
«Ταχυδρομικό Ταμιευτήριο Ελλάδος Ανώνυμη Τραπεζι¬ 
κή Εταιρεία» και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 


ΚΕΦΑΛΑΙΟ Α' 

ΣΥΣΤΑΣΗ ΑΝΩΝΥΜΟΥ ΤΡΑΠΕΖΙΚΗΣ ΕΤΑΙΡΕΙΑΣ ΜΕ 

ΤΗΝ ΕΠΩΝΥΜΙΑ «ΤΑΧΥΔΡΟΜΙΚΟ ΤΑΜΙΕΥΤΗΡΙΟ 
ΕΛΛΑΔΟΣ ΑΝΩΝΥΜΗ ΤΡΑΠΕΖΙΚΗ ΕΤΑΙΡΕΙΑ» 

Άρθρο πρώτο 

1. Συνιστάται ανώνυμη τραπεζική εταιρεία με την επω¬ 
νυμία «Ταχυδρομικό Ταμιευτήριο Ελλάδος Ανώνυμη 
Τραπεζική Εταιρεία» και με διακριτικό τίτλο «Ταχυδρομι¬ 
κό Ταμιευτήριο», (στο εξής η Εταιρεία), η οποία από της 
ισχύος του παρόντος υποκαθιστά σε όλα τα δικαιώματα 
και τις υποχρεώσεις της την αποκεντρωμένη δημόσια 
υπηρεσία Ταχυδρομικό Ταμιευτήριο, που συστήθηκε με 
το ν. ΓΥΜΣΤ' /1909, όπως συμπληρώθηκε και τροπο¬ 
ποιήθηκε μεταγενέστερα με τον α.ν. 391/1936, το ν. 
1118/1938 και άλλες διατάξεις. 

2. Η Εταιρεία, που λειτουργεί κατά τους κανόνες της 
ιδιωτικής οικονομίας, απολαμβάνει διοικητικής και οικο¬ 
νομικής αυτοτέλειας, διέπεται από τον παρόντα νόμο, 
τον κ.ν. 2190/1920 και τις διατάξεις της τραπεζικής νο¬ 
μοθεσίας, όπως ισχύουν. 

3. Στο πλαίσιο της λειτουργίας της η Εταιρεία, μεταξύ 
άλλων, προωθεί την καλλιέργεια του πνεύματος της 
αποταμίευσης ιδιαίτερα στις νεότερες ηλικίες, επιδιώκει 
την υποβοήθηση απόκτησης στέγης από τις ασθενέστε¬ 


ρες οικονομικά ομάδες του πληθυσμού, προωθεί με την 
πιστωτική πολιτική της την εν γένει οικονομική ανάπτυξη 
της χώρας και των τοπικών κοινωνιών όπου δραστηριο¬ 
ποιείται και συμβάλλει στην εκπλήρωση γενικότερων 
κοινωφελών σκοπών. 

Άρθρο δεύτερο 
Καταστατικό 

α. Το Καταστατικό της Εταιρείας έχει ως εξής: 
«ΚΑΤΑΣΤΑΤΙΚΟ 
ΚΕΦΑΛΑΙΟ Α' 

ΝΟΜΙΚΗ ΜΟΡΦΗ - ΕΠΩΝΥΜΙΑ - ΣΚΟΠΟΣ - ΔΙΑΡΚΕΙΑ 

Αρθρο 1 
Νομική Μορφή 

Συνιστάται με το παρόν ανώνυμη Εταιρεία η οποία 
λειτουργεί σύμφωνα με τους κανόνες της κείμενης νο¬ 
μοθεσίας για τα πιστωτικά ιδρύματα - τράπεζες, εκτός 
αν ορίζεται διαφορετικά από ειδικές διατάξεις. 

Αρθρο 2 
Επωνυμία 

Η επωνυμία της Εταιρείας είναι «ΤΑΧΥΔΡΟΜΙΚΟ ΤΑ¬ 
ΜΙΕΥΤΗΡΙΟ ΕΛΛΑΔΟΣ Ανώνυμη Τραπεζική Εταιρεία», 
διακριτικός δε τίτλος αυτής είναι «ΤΑΧΥΔΡΟΜΙΚΟ ΤΑ¬ 
ΜΙΕΥΤΗΡΙΟ». Στις διεθνείς συναλλαγές της η Εταιρεία 
χρησιμοποιεί την επωνυμία «ΟΗΕΕΚ ΡΟδΤΑΙ 5ΑνΐΝ<33 
ΒΑΝΚ» και το διακριτικό τίτλο «Ρ03ΤΑΕ 5ΑνΐΝ<38 
ΒΑΝΚ» ή πιστή μετάφραση αυτών σε οποιαδήποτε άλλη 
ξένη γλώσσα. 

Άρθρο 3 
Εδρα 

1. Εδρα της Εταιρείας είναι ο Δήμος Αθηναίων. 

2. Με απόφαση του Διοικητικού Συμβουλίου η Εταιρεία 
μπορεί, για την εξυπηρέτηση του σκοπού της, να συστή¬ 
νει ή να καταργεί υποκαταστήματα, γραφεία, θυρίδες ή/ 
και πρακτορεία οπουδήποτε στην Ελλάδα και την αλλο¬ 
δαπή. 

Άρθρο 4 
Σκοπός 

ΐ > Σκοπός της Εταιρείας είναι η, για δικό της λογαρια¬ 
σμό ή για λογαριασμό τρίτων, στην Ελλάδα και την αλ¬ 
λοδαπά αυτοτελώς ή σε συνεργασία ή κοινοπραξία, διε¬ 
νέργεια, άνευ περιορισμού ή άλλης διακρίσεως, του συ¬ 
νόλου των εργασιών και δραστηριοτήτων που εκάστοτε 
επιτρέπονται σε ημεδαπά πιστωτικά ιδρύματα από την 
κείμενη νομοθεσία. 

Στο πλαίσιο της λειτουργίας της η Εταιρεία, μεταξύ 
άλλων, προωθεί την καλλιέργεια του πνεύματος της 
αποταμίευσης ιδιαίτερα στις νεότερες ηλικίες, επιδιώκει 
την υποβοήθηση απόκτησης στέγης από τις ασθενέστε¬ 
ρες οικονομικά ομάδες του πληθυσμού, προωθεί με την 
πιστωτική πολιτική της την εν γένει οικονομική ανάπτυξη 
της χώρας και των τοπικών κοινωνιών όπου δραστηριο¬ 
ποιείται και συμβάλλει στην εκπλήρωση γενικότερων 
κοινωφελών σκοπών. 

2. Στους σκοπούς της Εταιρείας εμπίπτουν ενδεικτικά 
οι ακόλουθες εργασίες και δραστηριότητες: 

2.1 η αποδοχή, εντόκως ή ατόκως, οποιοσδήποτε 
μορφής καταθέσεων ή άλλως επιστρεπτέων κεφαλαίων 
σε ευρώ, συνάλλαγμα ή ξένο νόμισμα, 

2.2 η χορήγηση δανείων και πιστώσεων κάθε είδους, η 
παροχή εγγυήσεων υπέρ τρίτων, η απόκτηση ή εκχώρη¬ 
ση απαιτήσεων, καθώς και η διαμεσολάβηση στη χρημα¬ 
τοδότηση επιχειρήσεων ή τη μεταξύ αυτών συνεργασία, 

2.3 η λήψη δανείων, πιστώσεων ή εγγυήσεων και η έκ¬ 
δοση χρεογράφων για την άντληση κεφαλαίων, 

2.4 οι πράξεις διενέργειας πληρωμών και μεταφοράς 
κεφαλαίων, καθώς και χρηματοδότησης του εξωτερικού 
εμπορίου, 

2.5 η φύλαξη, οργάνωση και διαχείριση πάσης (ρύσε¬ 
ως κινητών αξιών, χρεογράφων, χρηματοοικονομικών 
προϊόντων και εν γένει περιουσιακών στοιχείων, συμπε¬ 
ριλαμβανομένου του χαρτοφυλακίου αυτών, η διενέρ¬ 
γεια συναλλαγών επ’ αυτών, για ίδιο λογαριασμό ή για 
λογαριασμό τρίτων, ως και η παροχή συναφών υπηρε¬ 
σιών και συμβουλών, 

2.6 η ίδρυση ή συμμετοχή σε ημεδαπές ή αλλοδαπές 
επιχειρήσεις πάσης φύσεως, που δραστηριοποιούνται 
στην αγορά χρήματος, κεφαλαιαγοράς και, γενικότερα, 
στον ευρύτερο χρηματοπιστωτικό και επενδυτικό τομέα, 

2.7 η έκδοση και διαχείριση μέσων πληρωμής (πιστω¬ 
τικών και χρεωστικών καρτών, ταξιδιωτικών και τραπεζι¬ 
κών επιταγών κ.λπ.), 

2.8 η παροχή υπηρεσιών αναδόχου, η συμμετοχή στην 
έκδοση και στη διάθεση τίτλων, η κάλυψη εκδόσεων και 
η παροχή συναφών υπηρεσιών, 

2.9 η παροχή συμβουλών σε επιχειρήσεις όσον αφορά 
τη διάρθρωση του κεφαλαίου και την επιχειρηματική 
στρατηγική, καθώς και υπηρεσιών στους τομείς της συγ¬ 


χώνευσης, διάσπασης και της εξαγοράς επιχειρήσεων, 
μετά των συναφών θεμάτων, 

2.10 η παροχή υπηρεσιών εξυγίανσης και χρηματοοι¬ 
κονομικής αναδιάρθρωσης, 

2.11 η πρακτορεία επιχειρηματικών απαιτήσεων, 

2.12 η παροχή εμπορικών πληροφοριών, περιλαμβα- 
νομένων των υπηρεσιών αξιολόγησης της πιστοληπτικής 
ικανότητας τρίτων, 

2.13 η εκμίσθωση θυρίδων θησαυροφυλακίου, 

2.14 η διενέργεια εργασιών ενεχυροδανειστηρίου, 

2.15 η αντιπροσώπευση τρίτων, που έχουν ή επιδιώ¬ 
κουν συναφείς με τους ανωτέρω σκοπούς, και γενικότε¬ 
ρα η διενέργεια πάσης άλλης πράξεως, συναλλαγής, ερ¬ 
γασίας ή δραστηριότητας, συναφούς με τις ανωτέρω ή 
προάγουσας τους καταστατικούς σκοπούς της Εταιρείας, 

2.16 η παροχή όλων των επενδυτικών εργασιών, που 
προβλέπονται από το ν. 2396/1996 όπως αυτός εκάστο¬ 
τε ισχύει και εν γένει η λειτουργία της Εταιρείας ως 
Εταιρείας Παροχής Επενδυτικών Υπηρεσιών (Ε.Π.Ε.Υ.) 
κατά την έννοια του νόμου αυτού, και 

2.17 η δυνατότητα δραστηριοποίησης ως μέλους ορ¬ 
γανωμένων χρηματιστηριακών αγορών, κατόπιν παρο¬ 
χής σχετικής άδειας από την Τράπεζα της Ελλάδος. 

3. Για την επίτευξη του σκοπού της η Εταιρεία μπορεί 
να συνεργάζεται στην Ελλάδα ή την αλλοδαπή, με φυσι¬ 
κά πρόσωπα και πάσης φύσεως νομικά πρόσωπα, επιχει¬ 
ρήσεις ή ιδρύματα και να ιδρύει ή να συμμετέχει με 
οποιονδήποτε τρόπο σε αυτά. 

Άρθρο 5 

Διάρκεια 

Η διάρκεια της Εταιρείας ορίζεται σε εκατό (100) έτη 
από τη δημοσίευση του παρόντος ιδρυτικού νόμου αυ¬ 
τής. Η διάρκεια αυτή μπορεί να παρατείνεται με απόφα¬ 
ση της Γενικής Συνέλευσης. 

ΚΕΦΑΛΑΙΟ Β' 

ΜΕΤΟΧΙΚΟ ΚΕΦΑΛΑΙΟ - ΜΕΤΟΧΕΣ - ΜΕΤΟΧΟΙ 

Αρθρο 6 

Κεφάλαιο 

Το κεφάλαιο της Εταιρίας ορίζεται σε εννιακόσια εκα¬ 
τομμύρια ευρώ (900 εκατ. ευρώ). 

Αρθρο 7 

Μετοχές 

Το μετοχικό κεφάλαιο διαιρείται σε εκατόν πενήντα 
εκατομμύρια (150.000.000) κοινές μετοχές ονομαστικής 
αξίας έξι (6) ευρώ εκάστης. 

Αρθρο 8 

1. Κατά τη διάρκεια της πρώτης πενταετίας από τη σύ¬ 
σταση της Εταιρείας, το Διοικητικό Συμβούλιο δύναται με 
απόφασή του, που λαμβάνεται με πλειοψηφία των δύο 
τρίτων (2/3) τουλάχιστον του συνόλου των μελών του: 

α) να αυξάνει το μετοχικό κεφάλαιο μερικά ή ολικά με 
την έκδοση νέων μετοχών, για ποσό που δεν δύναται να 
υπερβεί το αρχικό μετοχικό κεφάλαιο, 

β) να αποφασίζει την έκδοση ομολογιακού δανείου με 

την έκδοση ομολογιών μετατρέψιμων σε μετοχές, για 
ποσό που δεν δύναται να υπερβεί το ήμισυ του καταβε¬ 
βλημένου μετοχικού κεφαλαίου. 

Οι ανωτέρω εξουσίες μπορούν να εκχωρούνται στο 
Διοικητικό Συμβούλιο και με απόφαση της Γενικής Συνέ¬ 
λευσης, η οποία υπόκειται στις διατυπώσεις δημοσιότη¬ 
τας του άρθρου 7β του κ.ν. 2190/1920, όπως ισχύει. Στην 
περίπτωση αυτή, το μετοχικό κεφάλαιο μπορεί να αυξά¬ 
νεται μέχρι το ύψος του κεφαλαίου που έχει καταβληθεί 
κατά την ημερομηνία που χορηγήθηκε στο Διοικητικό 
Συμβούλιο η εν λόγω εξουσία, το δε ύψος του ομολογια¬ 
κού δανείου δεν δύναται να υπερβαίνει το μισό του κα¬ 
ταβεβλημένου μετοχικού κεφαλαίου κατά την ίδια ημε¬ 
ρομηνία. Οι ανωτέρω εξουσίες του Διοικητικού Συμβου¬ 
λίου μπορούν να ανανεώνονται από τη Γενική Συνέλευ¬ 
ση για χρονικό διάστημα που δεν θα υπερβαίνει την πε¬ 
νταετία για κάθε ανανέωση και η ισχύς τους αρχίζει μετά 
τη λήξη της κάθε πενταετίας. Η απόφαση αυτή της Γενι¬ 
κής Συνέλευσης υπόκειται στις διατυπώσεις δημοσιότη¬ 
τας του άρθρου 7β του κ.ν. 2190/1920, όπως ισχύει. 

2. Κατά τη διάρκεια της πρώτης πενταετίας από τη σύ¬ 
σταση της Εταιρείας, η Γενική Συνέλευση δύναται με 
απόφασή της που λαμβάνεται σύμφωνα με τις διατάξεις 
των άρθρων 29 παρ. 1 και 2 και 31 παρ. 1 του κ.ν. 
2190/1920, όπως ισχύουν, να αυξάνει το μετοχικό κεφά¬ 
λαιο, μερικά ή ολικά, με την έκδοση νέων μετοχών, συ¬ 
νολικά μέχρι το πενταπλάσιο του αρχικού μετοχικού κε¬ 
φαλαίου. 

3. Κατ' εξαίρεση των διατάξεων των ανωτέρω παρα¬ 
γράφων 1 και 2, όταν τα αποθεματικά της Εταιρείας 
υπερβαίνουν το ένα τέταρτο (1/4) του καταβεβλημένου 
μετοχικού κεφαλαίου, για την αύξησή του απαιτείται 
απόφαση της Γενικής Συνέλευσης λαμβανομένη σύμφω¬ 
να με τις διατάξεις των άρθρων 29 παρ. 3 και 4 και 31 
παρ. 2 του κ.ν. 2190/1920, όπως ισχύουν, και αντίστοιχη 
τροποποίηση του άρθρου 6 του παρόντος. 

4. Οι αυξήσεις του κεφαλαίου σύμφωνα με τις παρα¬ 
γράφους 1 και 2 δεν αποτελούν τροποποίησή του Κατα¬ 
στατικού. 

5. Η αρμοδιότητα του Διοικητικού Συμβουλίου να αυ¬ 
ξάνει το μετοχικό κεφάλαιο, σύμφωνα με την παράγρα¬ 
φο 1, μπορεί να ασκηθεί παράλληλα με αυτήν της Γενι¬ 
κής Συνέλευσης κατά την παράγραφο 2 του παρόντος 
άρθρου. 

6. Η απόφαση του αρμόδιου οργάνου της Εταιρείας 
για αύξηση του μετοχικού κεφαλαίου ή έκδοση ομολο¬ 
γιακού δανείου πρέπει να αναφέρει τουλάχιστον το πο¬ 
σό της αύξησης του κεφαλαίου ή το ύψος του ομολογια¬ 
κού δανείου, τον τρόπο κάλυψής τους, τον αριθμό και το 
είδος των μετοχών ή των ομολογιών που θα εκδοθούν, 
την ονομαστική αξία και την τιμή διάθεσης αυτών και την 
προθεσμία κάλυψης. 

Σε κάθε περίπτωση αύξησης του μετοχικού κεφαλαίου 
που δεν γίνεται με εισφορά σε είδος, ή έκδοσης ομολο¬ 
γιών με δικαίωμα μετατροπής τους σε μετοχές, παρέχε¬ 
ται δικαίωμα προτίμησης σε ολόκληρο το νέο κεφάλαιο ή 
το ομολογιακό δάνειο, υπέρ των κατά την εποχή της έκ¬ 
δοσης μετόχων, ανάλογα με τη συμμετοχή τους στο 
υφιστάμενο μετοχικό κεφάλαιο. 

Μετά το τέλος της προθεσμίας, που όρισε το όργανο 
της Εταιρείας που αποφάσισε την αύξηση, για την ενά¬ 
σκηση του δικαιώματος προτίμησης, η οποία σε καμία 
περίπτωση δεν μπορεί να είναι μικρότερη από ένα (1) μή¬ 
να, ή εφόσον το δικαίωμα προτίμησης απορρέει από με¬ 


τοχές που είναι εισηγμένες στο Χρηματιστήριο Αξιών 
Αθηνών, δεκαπέντε (15) ημέρες, οι μετοχές που δεν 
έχουν αναληφθεί, σύμφωνα με τα παραπάνω, διατίθε¬ 
νται ελεύθερα από το Διοικητικό Συμβούλιο της Εταιρεί¬ 
ας. 

Στην περίπτωση που το όργανο της Εταιρείας, που 
αποφάσισε την αύξηση του μετοχικού κεφαλαίου, παρέ- 
λειψε να ορίσει προθεσμία για την άσκηση του δικαιώμα¬ 
τος προτίμησης, την προθεσμία αυτή ή την τυχόν παρά¬ 
τασή της ορίζει με απόφασή του το Διοικητικό Συμβού¬ 
λιο μέσα στα προβλεπόμενα από το άρθρο 11 του κ.ν. 
2190/1920, ως ισχύει, χρονικά όρια. Η πρόσκληση για 
την ενάσκηση του δικαιώματος προτίμησης, στην οποία 
πρέπει να μνημονεύεται και η προθεσμία μέσα στην 
οποία πρέπει να ασκηθεί αυτό το δικαίωμα, δημοσιεύεται 
στο τεύχος Ανωνύμων Εταιριών και Εταιριών Περιορι¬ 
σμένης Ευθύνης της Εφημερίδας της Κυβερνήσεως. Η, 
κατά τα ανωτέρω, πρόσκληση και η προθεσμία άσκησης 
του δικαιώματος προτίμησης μπορούν να παραλειφθούν, 
εφόσον στη Γενική Συνέλευση παρέστησαν μέτοχοι εκ- 
προσωπούντες το σύνολο του μετοχικού κεφαλαίου και 
έλαβαν γνώση της προθεσμίας που τάχθηκε για την 
άσκηση ή μη του δικαιώματος προτίμησης. Επίσης, η δη¬ 
μοσίευση της πρόσκλησης μπορεί να αντικατασταθεί με 
συστημένη «επί αποδείξει» επιστολή, εφόσον οι μετο¬ 
χές είναι ονομαστικές στο σύνολό τους. 

7. Με απόφαση της Γενικής Συνέλευσης, που λαμβάνε- 
ται σύμφωνα με τις διατάξεις των άρθρων 29 παρ. 3 και 4 
και 31 παρ. 2 του κ.ν. 2190/1920, επιτρέπεται να περιορι¬ 
στεί ή να καταργηθεί το δικαίωμα προτίμησης, που προ- 
βλέπεται στην αμέσως προηγούμενη παράγραφο. Για τη 
λήψη παρόμοιας απόφασης, το Διοικητικό Συμβούλιο 
υποχρεούται να υποβάλει στη Γενική Συνέλευση έγγρα¬ 
φη έκθεση, που αναφέρει τους λόγους που επιβάλλουν 
τον περιορισμό ή την κατάργηση του δικαιώματος προτί¬ 
μησης και δικαιολογεί την προτεινόμενη τιμή έκδοσης 
των νέων μετοχών. Η απόφαση αυτή της Γενικής Συνέ¬ 
λευσης υποβάλλεται στις διατυπώσεις δημοσιότητας 
του άρθρου 7β του κ.ν. 2190/1920, όπως ισχύει. Δεν 
υπάρχει αποκλεισμός από το δικαίωμα προτίμησης, όταν 
οι μετοχές αναλαμβάνονται από τράπεζες ή από άλλους 
χρηματοδοτικούς οργανισμούς, για να προσφερθούν 
στους μετόχους σύμφωνα με την παρ. 6 του παρόντος 
άρθρου. 

8. Με την επιφύλαξη της παραγράφου 4 του παρόντος 
άρθρου, κάθε αύξηση του μετοχικού κεφαλαίου διενερ- 
γείται με τροποποίηση του άρθρου 6 σύμφωνα με τις δια¬ 
τάξεις του άρθρου 23 του παρόντος Καταστατικού. 

Αρθρο 9 

1. Οι μετοχές της Εταιρείας είναι ονομαστικές. 

2. Οι τίτλοι των μετοχών φέρουν αύξοντα αριθμό τίτ¬ 
λου και μετοχών, πλήρη στοιχεία κατόχου, τη σφραγίδα 
της Εταιρείας και τις υπογραφές του Προέδρου του Διοι¬ 
κητικού Συμβουλίου και ενός Συμβούλου οριζόμενου 
από το Διοικητικό Συμβούλιο. Οι υπογραφές αυτές μπο¬ 
ρούν να αποτυπωθούν και με μηχανικό μέσο. Κάθε τίτ¬ 
λος μετοχών δύναται να παριστά περισσότερες από μία 
μετοχές, όπως ορίζεται ειδικότερα από το Διοικητικό 
Συμβούλιο. 

3. Είναι δυνατή η έκδοση προσωρινών τίτλων μετο¬ 
χών, οι οποίοι θα ανταλλάσσονται με τους οριστικούς 
αμέσως μόλις εκδοθούν οι τελευταίοι. Οι προσωρινοί τίτ- 

λοι μετοχών θα φέρουν όλα τα στοιχεία των οριστικών, 
πλην μερισματαποδείξεων. 

4. Σε περίπτωση που μετά από απόφαση της Γ.Σ. απο- 
φασιστεί η εισαγωγή των μετοχών της Εταιρείας στο 
Χρηματιστήριο, οι οριστικοί τίτλοι εκδίδονται ή μετατρέ- 
πονται σε άυλη μορφή. 

Άρθρο 10 

1. Η ευθύνη των μετόχων περιορίζεται μέχρι του πο¬ 
σού της ονομαστικής αξίας της μετοχής. 

2. Οι μετοχές είναι αδιαίρετες. Σε περίπτωση συγκυ¬ 
ριότητας επί μίας ή περισσότερων μετοχών, τα δικαιώ¬ 
ματα των συγκυριών θα ασκούνται από κοινό εκπρόσω¬ 
πο και, ελλείψει αυτού, θα αναστέλλεται η άσκησή τους. 
Οι συγκύριοι μετοχών ενέχονται από κοινού και ευθύνο- 
νται εις ολόκληρον, έναντι της Εταιρείας, για την εκπλή¬ 
ρωση των υποχρεώσεων που απορρέουν από τις μετο¬ 
χές. 

3. Η μεταβίβαση μετοχών διενεργείται, έναντι της 
Εταιρείας κατά τους ορισμούς του άρθρου 8β του κ.ν. 
2190/1920, όπως ισχύει, και τελεί υπό την επιφύλαξη 
των διατάξεων της κείμενης νομοθεσίας. Με την κατά 
νόμο και σύμφωνα με το Καταστατικό μεταβίβαση, ο νέ¬ 
ος μέτοχος υπεισέρχεται στη θέση του προηγούμενου, 
και αναλαμβάνει, έναντι της Εταιρείας, τα δικαιώματα 
και τις υποχρεώσεις του, που απορρέουν από τους νό¬ 
μους περί ανωνύμων εταιριών, το παρόν Καταστατικό, 
τις αποφάσεις της Γενικής Συνέλευσης και του Διοικητι¬ 
κού Συμβουλίου. 

4. Κάθε μετοχή δίνει δικαίωμα μιας ψήφου στη Γενική 
Συνέλευση. 

5. Οι διαφορές που απορρέουν ή έχουν σχέση με τη 
μετοχική ιδιότητα υπάγονται στη δικαιοδοσία των Δικα¬ 
στηρίων της Αθήνας και διέπονται από το ελληνικό δί¬ 
καιο. 

ΚΕΦΑΛΑΙΟ Γ' 

ΔΙΟΙΚΗΤΙΚΟ ΣΥΜΒΟΥΛΙΟ 

Αρθρο 11 

1. Το Διοικητικό Συμβούλιο έχει τη διοίκηση και διαχεί¬ 
ριση των υποθέσεων της Εταιρείας, αποφασίζει και 
ενεργεί κάθε πράξη για τη διαχείριση των υποθέσεων, 
της περιουσίας της, και τη γενικότερη επιδίωξη του εται¬ 
ρικού σκοπού, με εξαίρεση των θεμάτων εκείνων για τα 
οποία, σύμφωνα με το νόμο ή το Καταστατικό αρμόδια 
είναι η Γενική Συνέλευση ή για τα οποία αυτή έχει απο¬ 
φασίσει. 

Πράξεις του Διοικητικού Συμβουλίου, και εκτός του 
εταιρικού σκοπού, δεσμεύουν την Εταιρεία έναντι τρί¬ 
των, εκτός αν αποδειχθεί ότι ο τρίτος γνώριζε την υπέρ¬ 
βαση ή όφειλε να τη γνωρίζει. Δεν συνιστά απόδειξη μό¬ 
νη η τήρηση των δημοσιεύσεων που προβλέπει το Κατα¬ 
στατικό της Εταιρείας. 

2. Ο Πρόεδρος εκπροσωπεί δικαστικά και εξώδικα την 
Εταιρεία. Το Διοικητικό Συμβούλιο μπορεί, με απόφασή 
του που λαμβάνεται με την απαρτία και πλειοψηφία του 
άρθρου 14 παρ. 1 και 2 του παρόντος, να αναθέτει το σύ¬ 
νολο ή μέρος των εξουσιών περιλαμβανομένης της 
εξουσίας εκπροσώπησης και δέσμευσης της Εταιρείας, 
με εξαίρεση τις εξουσίες εκείνες που ασκούνται συλλο¬ 
γικά, στον Πρόεδρο, στους Αντιπροέδρους, καθώς επί¬ 


σης σε ένα ή περισσότερα πρόσωπα, μέλη ή μη του Διοι¬ 
κητικού Συμβουλίου ή τρίτα πρόσωπα, καθορίζοντας 
συγχρόνως στην παραπάνω απόφασή του την έκταση 
της σχετικής ανάθεσης. 

3. Σε περίπτωση δόσεως όρκου, επιβληθέντος στην 
Εταιρεία, υποβολής μηνύσεων και εγκλήσεων και παραι¬ 
τήσεων απ’ αυτές, ασκήσεως πολιτικής αγωγής ενώπιον 
ποινικών δικαστηρίων κατά τη διάρκεια προανακρίσεως 
ή επ’ ακροατηρίω συζητήσεως και παραιτήσεως απ’ αυ¬ 
τήν, άσκησης ενδίκων μέσων κατ’ αποφάσεων ποινικών 
δικαστηρίων και δικαστικών συμβουλίων και παραίτησης 
απ' αυτά, ως επίσης και σε κάθε περίπτωση όπου απαι¬ 
τείται παράσταση στο δικαστήριο ή αυτοπρόσωπη εμφά¬ 
νιση σε εισαγγελικές ή άλλες δικαστικές αρχές, η Εται¬ 
ρεία εκπροσωπείται νόμιμα, μετά από απόφαση του Διοι¬ 
κητικού Συμβουλίου της, από τον Πρόεδρο ή τον ανα¬ 
πληρωτή του ή από μέλος του Διοικητικού Συμβουλίου ή 
υπάλληλο της Εταιρείας. 

Αρθρο 12 

1. Το Διοικητικό Συμβούλιο απαρτίζεται από έντεκα 
(11) μέλη και η θητεία του είναι πενταετής. Τα μέλη του 
Διοικητικού Συμβουλίου μπορεί να είναι μέτοχοι ή όχι 
της Εταιρείας. Δύο από τα μέλη είναι εκπρόσωποι των 
εργαζομένων στην Εταιρεία και εκλέγονται μεταξύ αυ¬ 
τών με άμεση και καθολική ψηφοφορία, μαζί με τους 
αναπληρωτές τους, εντός προθεσμίας δύο μηνών αφό- 
του ειδοποιηθεί από το Διοικητικό Συμβούλιο η πλέον 
αντιπροσωπευτική πρωτοβάθμια συνδικαλιστική οργά¬ 
νωση των εργαζομένων στην Εταιρεία. Αν η προθεσμία 
αυτή παρέλθει άπρακτη, το Διοικητικό Συμβούλιο συ¬ 
γκροτείται και λειτουργεί νόμιμα χωρίς τα μέλη αυτά. Τα 
υπόλοιπα εννέα (9) μέλη του Δ.Σ. εκλέγονται από τη Γε¬ 
νική Συνέλευση σε μυστική ψηφοφορία. 

2. Οι Σύμβουλοι είναι πάντοτε επανεκλέξιμοι και όσοι 
εκλέγονται από τη Γενική Συνέλευση είναι ελευθέρως 
ανακλητοί από αυτήν. 

3. Το Διοικητικό Συμβούλιο, αμέσως μετά την εκλογή 
του από τη Γενική Συνέλευση, συνέρχεται και συγκροτεί¬ 
ται σε σώμα, εκλέγοντας με μυστική ψηφοφορία, μεταξύ 
των μελών του, τον Πρόεδρο και δύο εκτελεστικούς 
Αντιπροέδρους. 

4. Τον Πρόεδρο, όταν απουσιάζει, κωλύεται ή παύσει 
να ασκεί τα καθήκοντα του για οποιονδήποτε λόγο, ανα¬ 
πληρώνει ένας Αντιπρόεδρος, κατά τη σειρά εκλογής 
των Αντιπροέδρων, και σε περίπτωση απουσίας ή κωλύ¬ 
ματος αυτών, Σύμβουλος που ορίζεται από το Διοικητικό 
Συμβούλιο. 

5. Εάν ο Πρόεδρος ή κάποιος από τους Αντιπροέδρους 
παύσει να ασκεί, για οποιονδήποτε λόγο, τα καθήκοντά 
του πέραν του τριμήνου, το Διοικητικό Συμβούλιο συγκα- 
λείται έκτακτα και ειδικά από τον Αντιπρόεδρο κατά σει¬ 
ρά εκλογής, άλλως από οποιονδήποτε σύμβουλο, με θέ¬ 
μα την εκλογή Προέδρου ή Αντιπροέδρου. Εάν μείνει κε¬ 
νή η θέση Συμβούλου λόγω θανάτου, παραίτησης ή για 
οποιονδήποτε άλλο λόγο, πριν λήξει η θητεία του, το 
Διοικητικό Συμβούλιο υποχρεούται, εφόσον οι εναπομεί- 
ναντες Σύμβουλοι είναι τουλάχιστον τρεις (3), να εκλέ¬ 
ξει προσωρινό ή προσωρινούς αντικαταστάτες μέχρι την 
προσεχή Γενική Συνέλευση, οπότε αυτή αποφασίζει ορι¬ 
στικά. Τυχόν αρνητική απόφαση της Γενικής Συνέλευσης 
δεν θίγει την εγκυρότητα των πράξεων του προσωρινού 
Συμβούλου στο χρονικό διάστημα που μεσολάβησε. Σε 

κάθε περίπτωση, ο αριθμός των Συμβούλων που εκλέγο¬ 
νται κατ’ εφαρμογή της παρούσας παραγράφου, είναι 
υποχρεωτικά ίσος με τον αριθμό των αποχωρούντων 
συμβούλων, έτσι ώστε ο συνολικός αριθμός των Συμβού¬ 
λων να μην μεταβάλλεται. Εάν μείνει κενή, κατά τα ως 
άνω, η θέση εκπροσώπου των εργαζομένων, ή αν αυτός 
συνταξιοδοτηθεί, αντικαθίσταται από τον εκλεγμένο 
αναπληρωτή του. Εάν και αυτός συνταξιοδοτηθεί ή για 
οποιονδήποτε άλλο λόγο μείνει κενή η θέση του, το Διοι¬ 
κητικό Συμβούλιο συνεδριάζει εγκύρως χωρίς αυτόν μέ¬ 
χρι εκλογής αντικαταστάτη του από τους εργαζόμενους 
με τη διαδικασία της παρ. 1. 

6. Η Εφορευτική Επιτροπή για την εκλογή των εκπρο¬ 
σώπων των εργαζομένων και των αναπληρωτών τους, 
για την περίπτωση θανάτου, συνταξιοδοτήσεως, παραι- 
τήσεως ή οριστικής αδυναμίας των εκλεγμένων εκπρο¬ 
σώπων, ορίζεται από την πλέον αντιπροσωπευτική πρω¬ 
τοβάθμια συνδικαλιστική οργάνωση. Η διαδικασία των 
αρχαιρεσιών που διεξάγονται με το σύστημα της απλής 
αναλογικής, ο καθορισμός των τοπικών εφορευτικών 
επιτροπών, ο χρόνος και οι λεπτομέρειες της ψηφοφορί¬ 
ας και η εξαγωγή και ανακοίνωση των αποτελεσμάτων 
αποτελούν έργο της Επιτροπής αυτής, που προεδρεύε¬ 
ται από Δικαστικό Αντιπρόσωπο, σύμφωνα με τη διάταξη 
του άρθρου 1 του ν. 1264/1982. 

Αρθρο 13 

1. Το Διοικητικό Συμβούλιο συνέρχεται σε συνεδρίαση 
κατόπιν προσκλήσεως του Προέδρου τουλάχιστον μία 
(1) φορά το μήνα στον τόπο της έδρας της Εταιρείας. 

2. Το Διοικητικό Συμβούλιο έγκυρα συνεδριάζει εκτός 
της έδρας του σε άλλο τόπο, είτε στην ημεδαπή είτε 
στην αλλοδαπή, εφόσον στη συνεδρίαση αυτή παρίστα- 
νται ή αντιπροσωπεύονται όλα τα μέλη του και κανένα 
μέλος δεν αντιλέγει στην πραγματοποίηση της συνεδρί¬ 
ασης και στη λήψη αποφάσεων. 

3. Το Διοικητικό Συμβούλιο συνέρχεται με πρόσκληση 
του Προέδρου, που γνωστοποιείται στα μέλη δύο (2) 
τουλάχιστον εργάσιμες ημέρες πριν από τη συνεδρίαση. 
Στην πρόσκληση αυτή πρέπει απαραίτητα να αναγράφο¬ 
νται με σαφήνεια και τα θέματα της ημερήσιας διάταξης, 
διαφορετικά η λήψη αποφάσεων επιτρέπεται μόνον εφό¬ 
σον παρίστανται ή αντιπροσωπεύονται όλα τα μέλη του 
και κανένα δεν αντιλέγει στη λήψη αποφάσεων. 

4. Τη σύγκληση του Διοικητικού Συμβουλίου μπορούν 
επίσης να ζητήσουν δύο (2) από τα μέλη του, με αίτησή 
τους προς τον Πρόεδρο, η οποία πρέπει να περιλαμβάνει 
όλα τα θέματα της ημερήσιας διάταξης. Ο Πρόεδρος του 
Διοικητικού Συμβουλίου υποχρεούται να συγκαλέσει το 
Διοικητικό Συμβούλιο εντός προθεσμίας δέκα (10) ημε¬ 
ρών από την υποβολή της αίτησης. 

Σε περίπτωση άρνησης του Προέδρου να συγκαλέσει 
το Διοικητικό Συμβούλιο μέσα στην ανωτέρω προθεσμία 
ή σε περίπτωση εκπρόθεσμης σύγκλησής του, επιτρέπε¬ 
ται στα μέλη, που ζήτησαν τη σύγκληση, να συγκαλέ- 
σουν το Διοικητικό Συμβούλιο μέσα σε προθεσμία πέντε 
(5) ημερών από τη λήξη του δεκαημέρου, γνωστοποιώ¬ 
ντας τη σχετική πρόσκληση στα λοιπά μέλη του Διοικητι¬ 
κού Συμβουλίου. 

5. Οι συζητήσεις και αποφάσεις του Διοικητικού Συμ¬ 
βουλίου καταχωρούνται περιληπτικά σε ειδικό βιβλίο, 
που μπορεί να τηρείται και κατά το μηχανογραφικό σύ¬ 
στημα. Κατόπιν αιτήσεως μέλους του Διοικητικού Συμ¬ 


βουλίου, ο Πρόεδρος υποχρεούται να καταχωρίσει στα 
πρακτικά ακριβή περίληψη της γνώμης του. Στο βιβλίο 
αυτό καταχωρείται, επ'αης, κατάλογος των παραστά- 
ντων ή αντιπρόσωπέυθέντων κατά τη συνεδρίαση μελών 
του Διοικητικού Συμβουλίου. Τα πρακτικά των συνεδριά¬ 
σεων πρέπει να υπογράφονται από όλα τα παρόντα μέ¬ 
λη. Αν ένας ή περισσότεροι Σύμβουλοι αρνούνται να 
υπογράψουν τα πρακτικά, η άρνησή τους καταγράφεται 
στα πρακτικά. Τα αντίγραφα και τα αποσπάσματα των 
πρακτικών του Διοικητικού Συμβουλίου θα επικυρώνο¬ 
νται από τον Πρόεδρο του Διοικητικού Συμβουλίου ή άλ¬ 
λο μέλος του Διοικητικού Συμβουλίου ειδικά οριζόμενο 
από το ίδιο για το σκοπό αυτόν. 

6. Κάθε Σύμβουλος έχει μία (1) ψήφο, όταν όμως αντι¬ 
προσωπεύει απάντα Σύμβουλο μπορεί να έχει δύο (2) 
ψήφους, εφόσον είναι ειδικά εξουσιοδοτημένος με έγ¬ 
γραφη εντολή (επιστολή, τηλεγράφημα, ίβίβχ, ΙεΙθίεχ) 
του απουσιάζοντος Συμβούλου, η οποία (εξουσιοδότη¬ 
ση) μπορεί να αφορά περισσότερες από μία συνεδριά¬ 
σεις. Στο πρόσωπο του αυτού Συμβούλου δεν επιτρέπε¬ 
ται να συγκεντρωθούν περισσότερες από δύο (2) ψήφοι 
περιλαμβανομένης της δικής του. Απαγορεύεται η αντι¬ 
προσώπευση Συμβούλου στο Διοικητικό Συμβούλιο από 
πρόσωπο που δεν είναι μέλος του Συμβουλίου. 

Αρθρο 14 

1. Το Διοικητικό Συμβούλιο βρίσκεται σε απαρτία και 
συνεδριάζει έγκυρα, όταν παρίστανται αυτοπροσώπως ή 
αντιπροσωπεύονται σύμφωνα με το άρθρο 13 παρ. 6 το 
ήμισυ πλέον ενός των Συμβούλων, ουδέποτε όμως οι αυ¬ 
τοπρόσωπα παριστάμενοι Σύμβουλοι δύνανται να είναι 
λιγότεροι των πέντε (5). 

2. Οι αποφάσεις του Διοικητικού Συμβουλίου λαμβάνο- 
νται με απόλυτη πλειοψηφία των παριστάμενων ή αντι¬ 
προσωπευόμενων Συμβούλων, εκτός αν άλλως ορίζεται 
στο παρόν Καταστατικό. Επί προσωπικών ζητημάτων, οι 
αποφάσεις λαμβάνονται με μυστική ψηφοφορία δια ψη¬ 
φοδελτίων. 

3. Οι συζητήσεις και αποφάσεις του Διοικητικού Συμ¬ 
βουλίου καταχωρούνται στο βιβλίο πρακτικών του Διοι¬ 
κητικού Συμβουλίου της Εταιρείας και υπογράφονται 
από τον Πρόεδρο και από τους παρόντες Συμβούλους. 

4. Ο Σύμβουλος που απουσιάζει αδικαιολόγητα από τις 
συνεδριάσεις του Διοικητικού Συμβουλίου, για χρονικό 
διάστημα που υπερβαίνει το εξάμηνο, θεωρείται ότι υπο¬ 
βάλλει την παραίτησή του, η οποία ολοκληρώνεται όταν 
το Διοικητικό Συμβούλιο αποφασίσει σχετικά και κατα¬ 
χωρίσει την απόφασή του στα πρακτικά του. 

Άρθρο 15 

1. Τα μέλη του Διοικητικού Συμβουλίου δύνανται να 
λάβουν αποζημίωση για τις υπηρεσίες τους, η οποία κα¬ 
θορίζεται με απόφαση της Τακτικής Γενικής Συνέλευσης 
των μετόχων. 

2. Οποιαδήποτε άλλη μη καθοριζόμενη από το Κατα¬ 
στατικό αμοιβή ή αποζημίωση των μελών του Διοικητι¬ 
κού Συμβουλίου βαρύνει την Εταιρεία μόνον εάν ενκρι- 
θεί με ειδική απόφαση της Τακτικής Γενικής Συνέλευσηα. 
Η παραπάνω αμοιβή ή αποζημίωση μπορεί να μειωθεί 
από τα αρμόδια δικαστήρια εάν κατ’ αγαθή κρίση είναι 
υπέρογκη και αντετάχθησαν στην παραπάνω απόφαση 
της Γενικής Συνέλευσης μέτοχοι εκπροσωπούντεη το 
1/10 του μετοχικού κεφαλαίου. 

Άρθρο 16 

1. Κάθε μέλος του Διοικητικού Συμβουλίου ευθύνεται 
έναντι της Εταιρείας, κατά τα προβλεπόμενα στα άρθρα 
22α και 22β του κ.ν. 2190/1920, όπως ισχύουν, για κάθε 
πταίσμα κατά την άσκηση των καθηκόντων του. 

2. Τα μέλη του Διοικητικού Συμβουλίου υποχρεούνται 
να τηρούν απόλυτη και αυστηρή εχεμύθεια για εμπιστευ- 
τικά θέματα της Εταιρείας, για τα οποία έλαβαν γνώση 
υπό την ιδιότητά τους ως Συμβούλων. 

3. Απαγορεύεται σε Συμβούλους που μετέχουν στη 
διεύθυνση της Εταιρείας, και σε Διευθυντές της, να 
ενεργούν κατ’ επάγγελμα, δίχως την προηγούμενη 
άδεια της Γενικής Συνέλευσης, για ίδιο λογαριασμό ή για 
λογαριασμό τρίτων, πράξεις που υπάγονται σε κάποιον 
από τους επιδιωκόμενους από την Εταιρεία σκοπούς ή 
να μετέχουν ως ομόρρυθμοι εταίροι εταιριών που επι¬ 
διώκουν τέτοιους σκοπούς. Σε περίπτωση παράβασης 
της ανωτέρω απαγόρευσης, η Εταιρεία δικαιούται απο¬ 
ζημίωση κατά τα άρθρα 23 παρ. 2 και 3 του κ.ν. 
2190/1920. 

4. Δάνεια της Εταιρείας προς μέλη του Διοικητικού 
Συμβουλίου, Γενικούς Διευθυντές ή Διευθυντές αυτής, 
συγγενείς αυτών - μέχρι και του τρίτου βαθμού εξ αίμα¬ 
τος ή εξ αγχιστείας συμπεριλαμβανομένου - ή συζύγους 
των ανωτέρω, ως και η παροχή πιστώσεων προς αυτούς 
με οποιονδήποτε τρόπο ή παροχή εγγυήσεων υπέρ αυ¬ 
τών προς τρίτους απαγορεύονται απολύτως και είναι 
άκυρα. Η απαγόρευση αυτή δεν ισχύει προκειμένου περί 
συμβάσεων μη εξερχομένων των ορίων των τρεχουσών 
συναλλαγών της Εταιρείας μετά των πελατών της. Για 
οποιαδήποτε άλλη σύμβαση μεταξύ της Εταιρείας και 
των προσώπων αυτών χρειάζεται απαραίτητα προηγού¬ 
μενη ειδική άδεια της Γενικής Συνέλευσης. 

ΚΕΦΑΛΑΙΟ Δ' 

ΓΕΝΙΚΗ ΣΥΝΕΛΕΥΣΗ ΤΩΝ ΜΕΤΟΧΩΝ 
Αρθρο 17 

1. Η Γενική Συνέλευση, νόμιμα συγκροτημένη κατά το 
Καταστατικό, αποτελεί το ανώτατο όργανο της Εταιρεί¬ 
ας και δικαιούται να αποφασίζει για κάθε υπόθεση που 
αφορά την Εταιρεία. Εκπροσωπεί το σύνολο των μετό¬ 
χων και οι αποφάσεις της για όλα τα θέματα είναι υπο¬ 
χρεωτικές για τους μετόχους, ακόμη και για εκείνους 
που απούσιασαν από τη συνεδρίαση ή διαφωνούν με τις 
αποφάσεις που ελήφθησαν. 

2. Η Γενική Συνέλευση των μετόχων είναι αποκλειστι¬ 
κά αρμόδια να αποφασίζει επί των παρακάτω θεμάτων: 

2.1 οποιοσδήποτε τροποποίησης του Καταστατικού. 
Τροποποίηση του Καταστατικού θεωρείται οποιαδήποτε 
αύξηση του μετοχικού κεφαλαίου, με την εξαίρεση των 
παραγράφων 1 και 2 του άρθρου 8 του παρόντος, 

2.2 εκλογής των μελών του Διοικητικού Συμβουλίου 
και διορισμού των ελεγκτών, πλην της περιπτώσεως του 
άρθρου 12 παρ. 5 του Καταστατικού, 

2.3 έγκρισης των οικονομικών καταστάσεων της Εται¬ 
ρείας, 

2.4 διάθεσης των ετήσιων κερδών, 

2.5 έκδοσης δανείου δια ομολογιών, υπό την επιφύλα¬ 
ξη του άρθρου 8 παρ. 1 του παρόντος, 

2.6 συγχώνευσης, διάσπασης, μετατροπής της Εται¬ 
ρείας από ανώνυμη εταιρία σε άλλο εταιρικό τύπο, ανα¬ 


βίωσης της Εταιρείας μετά τη λύση της, παράτασης της 
διάρκειάς της, λύσης και εκκαθάρισης της Εταιρείας, 

2.7 διορισμού εκκαθαριστών, και 

2.8 παντός άλλου θέματος που προβλέπεται από το 
νόμο ή το παρόν Καταστατικό. 

Αρθρο 18 

1. Η Γενική Συνέλευση των μετόχων, τακτική ή έκτα¬ 
κτη, συγκαλείται από το Διοικητικό Συμβούλιο κατά τις 
διατάξεις του Καταστατικού και του κ.ν. 2190/1920, 
όπως ισχύει. 

2. Η Τακτική Γενική Συνέλευση συνέρχεται μία (1) φο¬ 
ρά το χρόνο στην έδρα της Εταιρείας, μετά από κάθε 
εταιρική χρήση και εντός έξι (6) μηνών από τη λήξη της. 
Κατ' εξαίρεση, η Γενική Συνέλευση έγκυρα συνεδριάζει 
και σε άλλο τόπο κείμενο στην ημεδαπή, είτε μετά από 
ειδική άδεια του Υπουργείου Ανάπτυξης είτε όταν παρί- 
στανται ή αντιπροσωπεύονται το σύνολο των μετόχων 
και κανείς μέτοχος δεν αντιλέγει στην πραγματοποίηση 
της Συνέλευσης και τη λήψη αποφάσεων. 

Το Διοικητικό Συμβούλιο μπορεί, εφόσον κρίνει σκόπι¬ 
μο, να συγκαλεί έκτακτη Γενική Συνέλευση των μετό¬ 
χων. 

3. Το Διοικητικό Συμβούλιο υποχρεούται να συγκαλεί 
Γενική Συνέλευση των μετόχων, εκτός από την περίπτω¬ 
ση της παρ. 2 του παρόντος άρθρου, εντός δέκα (10) 
ημερών, μετά από αίτηση των ελεγκτών, ή εντός τριάντα 
(30) ημερών, μετά από αίτηση μετόχων εκπροσωπού- 
ντων ελάχιστο ποσοστό 1/20 του καταβεβλημένου μετο¬ 
χικού κεφαλαίου. Οι προθεσμίες αυτές αρχίζουν από τη 
χρονολογία επίδοσης της αίτησης στον Πρόεδρο του 
Διοικητικού Συμβουλίου, ο οποίος ορίζει ως θέμα της 
ημερήσιας διάταξης το αναφερόμενο στην αίτηση. 

Αρθρο 19 

1. Η πρόσκληση της Γενικής Συνέλευσης, η οποία περι¬ 
λαμβάνει τουλάχιστον το οίκημα, τη χρονολογία και την 
ώρα της συνεδρίασης, καθώς και τα θέματα της ημερή¬ 
σιας διάταξης με σαφήνεια, τοιχοκολλάται σε εμφανή 
θέση του καταστήματος της Εταιρείας και δημοσιεύεται 
ως εξής: 

α) στο Τεύχος Ανωνύμων Εταιριών και Εταιριών Πε¬ 
ριορισμένης Ευθύνης της Εφημερίδας της Κυβερνήσε- 
ως, σύμφωνα με το άρθρο 3 του από 16 Ιανουάριου 1930 
π.δ/τος «Περί Δελτίου Ανωνύμων Εταιριών», 

β) σε μία ημερήσια πολιτική εφημερίδα που εκδίδεται 
στην Αθήνα και, κατά την κρίση του Διοικητικού Συμβου¬ 
λίου, έχει ευρύτερη κυκλοφορία σε ολόκληρη τη χώρα, 
που επιλέγεται από τις εφημερίδες του άρθρου 3 του 
ν.δ. 3757/1957, όπως ισχύει, 

γ) σε μία ημερήσια οικονομική εφημερίδα, από αυτές 
που πληρούν τα κριτήρια της παραγράφου 2γ του άρ¬ 
θρου 26 του κ.ν. 2190/1920, όπως ισχύει, 

δ) σε μία ημερήσια ή εβδομαδιαία εφημερίδα, από 
εκείνες που εκδίδονται στην έδρα της και, σε περίπτωση 
που δεν εκδίδεται εφημερίδα στην περιοχή αυτή, σε μία 
ημερήσια ή εβδομαδιαία τουλάχιστον εφημερίδα από τις 
εκδιδόμενες στην πρωτεύουσα του νομού στον οποίο η 
Εταιρεία έχει την έδρα της. 

Αν η Εταιρεία εδρεύει σε δήμο ή κοινότητα του Νομού 
Αττικής, εκτός του Δήμου Αθηναίων, η πρόσκληση πρέ¬ 
πει να δημοσιεύεται οε μία ημερήσια ή εβδομαδιαία του- 

λάχιστον εφημερίδα από εκείνες που εκδίδονται στην 
έδρα της και, σε περίπτωση που δεν εκδίδεται εφημερί¬ 
δά στην περιοχή αυτή, σε μία ημερήσια ή εβδομαδιαία 
εφημερίδα από τις εκδιδόμενες στην έδρα της Νομαρχί¬ 
ας, στην οποία υπάγεται η Εταιρεία. Οι ημερήσιες ή 
εβδομαδιαίες τουλάχιστον εφημερίδες πρέπει να εμπί¬ 
πτουν στα κριτήρια του άρθρου 1 του ν.δ. 1263/1972 και 
του άρθρου 2 του ν. 4286/1963 αντίστοιχα, όπως αυτοί 
ισχύουν και να κυκλοφορούν ανελλιπώς το λιγότερο ως 
εβδομαδιαίες για τρία (3) τουλάχιστον χρόνια. 

2. Η Γενική Συνέλευση προσκαλείται είκοσι (20) τουλά¬ 
χιστον ημέρες πριν από την οριζόμενη για τη συνεδρίασή 
της, υπολογιζομένων και των εξαιρετέων ημερών, Η δη¬ 
μοσίευση στο Τεύχος Ανωνύμων Εταιριών και Εταιριών 
Περιορισμένης Ευθύνης της Εφημερίδας της Κυβερνήσε- 
ως γίνεται προ δέκα (10) τουλάχιστον πλήρων ημερών 
και προ είκοσι (20) ημερών στις λοιπές εφημερίδες. 

3. Προκειμένου περί επαναληπτικών Γενικών Συνελεύ¬ 
σεων, οι καταχωρίσεις των προσκλήσεων που αναφέρο- 
νται στην παράγραφο 2 πρέπει να πραγματοποιούνται 
προ δέκα (10) τουλάχιστον πλήρων ημερών στις εφημε¬ 
ρίδες και προ πέντε (5) τουλάχιστον πλήρων ημερών στο 
Τεύχος Ανωνύμων Εταιριών και Εταιριών Περιορισμένης 
Ευθύνης της Εφημερίδας της Κυβερνήσεως. 

4. Η ημέρα δημοσίευσης της πρόσκλησης της Γενικής 
Συνέλευσης και η ημέρα της συνεδρίασης αυτής δεν 
υπολογίζεται. 

5. Πρόσκληση για σύγκληση Γενικής Συνέλευσης δεν 
απαιτείται στην περίπτωση που στη Γενική Συνέλευση 
παρίστανται ή αντιπροσωπεύονται μέτοχοι που εκπρο¬ 
σωπούν το σύνολο του μετοχικού κεφαλαίου και κανείς 
από αυτούς δεν αντιλέγει στην πραγματοποίηση της συ¬ 
νεδρίασης και στη λήψη αποφάσεων. 

Άρθρο 20 

1. Δικαίωμα παράστασης και ψήφου στη Γενική Συνέ¬ 
λευση έχουν οι μέτοχοι, οι οποίοι κατέθεσαν τους τίτ¬ 
λους των μετοχών τους πέντε (5) τουλάχιστον πλήρεις 
ημέρες, πριν από την ημέρα που ορίσθηκε για τη συνε¬ 
δρίαση, στο Ταμείο της Εταιρείας ή στο Ταμείο Παρακα¬ 
ταθηκών και Δανείων ή σε οποιαδήποτε τράπεζα νομί- 
μως λειτουργούσα στην Ελλάδα. Οι αποδείξεις κατάθε¬ 
σης των μετοχών πρέπει να κατατίθενται στο Ταμείο της 
Εταιρείας πέντε (5) τουλάχιστον πλήρεις ημέρες πριν 
από τη συνεδρίαση της Γενικής Συνέλευσης. 

2. Οι δικαιούμενοι να μετάσχουν στη Γενική Συνέλευ¬ 
ση μέτοχοι μπορούν να αντιπροσωπευθούν σε αυτήν 
από κατάλληλα εξουσιοδοτημένο από αυτούς πληρεξού¬ 
σιο. Οι ανήλικοι, οι απαγορευμένοι και τα νομικά πρόσω¬ 
πα αντιπροσωπεύονται από τους νόμιμους αντιπροσώ¬ 
πους τους. Τα έγγραφα αντιπροσωπεύσεως πρέπει να 
κατατίθενται στο Ταμείο της Εταιρείας πέντε (5) τουλά¬ 
χιστον πλήρεις ημέρες πριν από τη συνεδρίαση της Γενι¬ 
κής Συνέλευσης. 

3. Το Ελληνικό Δημόσιο εκπροσωπείται στη Γενική Συ¬ 
νέλευση από τους Υπουργούς Οικονομίας και Οικονομι¬ 
κών και Μεταφορών και Επικοινωνιών ή τα εξουσιοδοτη¬ 
μένα από αυτούς όργανα. 

4. Μέτοχοι που δεν συμμορφώθηκαν με τις παραγρά¬ 
φους 1 και 2 του άρθρου τούτου μπορούν να μετάσχουν 
στη Γενική Συνέλευση μόνο μετά από άδεια αυτής. 


Αρθρο 21 

1. Δέκα (10) ημέρες πριν από την Τακτική Γενική Συνέ¬ 
λευση κάθε μέτοχο^ μπορεί να λάβει από την Εταιρεία 
τις ετήσιες οικονομικές καταστάσεις της, καθώς και τις 
σχετικές εκθέσεις του Διοικητικού Συμβουλίου και των 
ελεγκτών. 

2. Σαράντα οκτώ (48) ώρες πριν από κάθε Γενική Συνέ¬ 
λευση πρέπει να τοιχοκολλάται σε εμφανή θέση του κα¬ 
ταστήματος της Εταιρείας πίνακας αυτών που έχουν δι¬ 
καίωμα ψήφου κατά τη Γενική Συνέλευση των μετόχων 
με ένδειξη των τυχόν αντιπροσώπων τους, του αριθμού 
των μετοχών και ψήφων καθενός, όπως επίσης των διευ¬ 
θύνσεων αυτών και των αντιπροσώπων τους. Στον πίνα¬ 
κα αυτόν καταχωρούνται υποχρεωτικά από το Διοικητικό 
Συμβούλιο όλοι οι μέτοχοι που συμμορφώθηκαν με τις 
διατάξεις του παρόντος άρθρου του Καταστατικού. 

3. Εάν μέτοχος ή αντιπρόσωπός του έχει αντιρρήσεις 
κατά του καταλόγου του πίνακα μπορεί να υποβάλει τις 
αντιρρήσεις αυτές, επί ποινή απαραδέκτου, μόνο στην 
αρχή της συνεδρίασης και πριν από την έναρξη της συ¬ 
ζήτησης επί των θεμάτων της ημερήσιας διάταξης. Ακο¬ 
λούθως, η Γενική Συνέλευση αποφασίζει για τη συμμετο¬ 
χή ή μη του μετόχου, στον οποίο αφορούν οι αντιρρή¬ 
σεις, και για κάθε σχετικό θέμα. 

Αρθρο 22 

1. Υπό την επιφύλαξη του άρθρου 23 παρ. 1 - 3 του πα¬ 
ρόντος Καταστατικού, η Γενική Συνέλευση των μετόχων 
βρίσκεται σε απαρτία και συνεδριάζει έγκυρα επί των θε¬ 
μάτων της ημερήσιας διάταξης όταν παρίστανται ή αντι¬ 
προσωπεύονται μέτοχοι που εκπροσωπούν το 1/5 τουλά¬ 
χιστον του καταβεβλημένου εταιρικού κεφαλαίου. 

2. Εάν δεν συντελεσθεί αυτή η απαρτία, η Γενική Συνέ¬ 
λευση συνέρχεται εκ νέου εντός είκοσι (20) ημερών από 
τη χρονολογία της ματαιωθείσας συνεδρίασης, προσκα¬ 
λούμενη προ δέκα (10) τουλάχιστον ημερών. Η επανα¬ 
ληπτική αυτή Συνέλευση βρίσκεται σε απαρτία και εγκύ- 
ρως συνεδριάζει επί των θεμάτων της αρχικής ημερή¬ 
σιας διάταξης, οποιοδήποτε και αν είναι το τμήμα του 
καταβεβλημένου εταιρικού κεφαλαίου της Εταιρείας που 
παρίσταται ή αντιπροσωπεύεται στη συνεδρίαση αυτή. 

3. Υπό την επιφύλαξη του άρθρου 23 παρ. 4, οι αποφά¬ 
σεις της Γενικής Συνέλευσης λαμβάνονται με απόλυτη 
πλειοψηφία του συνόλου των ψήφων που εκπροσωπού¬ 
νται σε αυτή. 

Αρθρο 23 

1. Η Γενική Συνέλευση βρίσκεται σε απαρτία και συνε¬ 
δριάζει έγκυρα επί των θεμάτων της ημερήσιας διάτα¬ 
ξης, όταν παρίστανται ή αντιπροσωπεύονται μέτοχοι που 
εκπροσωπούν τα 2/3 τουλάχιστον του καταβεβλημένου 
εταιρικού κεφαλαίου για αποφάσεις που αφορούν τα πα¬ 
ρακάτω θέματα: 

1.1 παράταση της διάρκειας της Εταιρείας, συγχώνευ¬ 
ση, διάσπαση, μετατροπή ή διάλυσή της, αναβίωση της 
Εταιρείας μετά τη λύση της, 

1.2 μεταβολή της εθνικότητάς της ή του αντικείμενου 
της επιχείρησης, 

1.3 αύξηση του μετοχικού κεφαλαίου της Εταιρείας 

(εξαιρουμένης της αυξήσεως που πραγματοποιείται σύμ¬ 
φωνα με το άρθρο 8 παρ. 1-2 ή αυξήσεως επιβαλλόμε¬ 
νης από διατάξεις νόμου ή διενεργούμενης δια κεφαλαι- 
οποιήσεως αποθεματικού), 

1.4 μείωση του μετοχικού κεφαλαίου της Εταιρείας, 

1.5 έκδοση ομολογιακού δανείου (υπό την επιφύλαξη 
του άρθρου 8 παρ. 1 του παρόντος), 

1.6 μεταβολή του τρόπου διάθεσης των κερδών, 

1.7 επαύξηση των υποχρεώσεων των μετόχων, 

1.8 παροχή ή ανανέωση εξουσίας στο Διοικητικό Συμ¬ 
βούλιο για αύξηση του μετοχικού κεφαλαίου ή έκδοση 
ομολογιακού δανείου, 

1.9 σε κάθε άλλη περίπτωση κατά την οποία ο νόμος 
ορίζει ότι για να ληφθεί ορισμένη απόφαση από τη Γενι¬ 
κή Συνέλευση απαιτείται η απαρτία της παρούσας παρα¬ 
γράφου. 

2. Αν η απαρτία που προβλέπεται στην παράγραφο 1 
του παρόντος άρθρου δεν επιτευχθεί στην πρώτη συνε¬ 
δρίαση, η Γενική Συνέλευση συνέρχεται εκ νέου εντός 
είκοσι (20) ημερών, από τη χρονολογία της ματαιωθεί- 
σας συνεδρίασης, προσκαλούμενη προ δέκα (10) τουλά¬ 
χιστον ημερών, και βρίσκεται σε απαρτία και συνεδριάζει 
έγκυρα επί των θεμάτων της αρχικής ημερήσιας διάτα¬ 
ξης, εάν το 1/2 τουλάχιστον του καταβεβλημένου εταιρι¬ 
κού κεφαλαίου εκπροσωπείται σε αυτήν. 

3. Εάν η απαρτία που προβλέπεται στη δεύτερη παρά¬ 
γραφο του παρόντος άρθρου δεν επιτευχθεί στην επα¬ 
ναληπτική συνεδρίαση, η Γενική Συνέλευση συνέρχεται 
εκ νέου εντός είκοσι (20) ημερών από τη χρονολογία της 
ματαιωθείσας συνεδρίασης, προσκαλούμενη προ δέκα 
(10) τουλάχιστον ημερών, και βρίσκεται σε απαρτία και 
συνεδριάζει έγκυρα επί των θεμάτων της αρχικής ημερή¬ 
σιας διάταξης, εάν το 1/3 τουλάχιστον του καταβεβλη¬ 
μένου εταιρικού κεφαλαίου εκπροσωπείται σε αυτήν. 

4. Όλες οι αποφάσεις που προβλέπονται στην παρά¬ 
γραφο 1 του παρόντος άρθρου λαμβάνονται με πλειοψη- 
φία των 2/3 των ψήφων που εκπροσωπούνται σε αυτήν. 

Αρθρο 24 

1. Ο Πρόεδρος του Διοικητικού Συμβουλίου της Εται¬ 
ρείας ή, σε περίπτωση που ο Πρόεδρος κωλύεται, ο ανα¬ 
πληρωτής του, προεδρεύει προσωρινά στη Γενική Συνέ¬ 
λευση των μετόχων. Χρέη γραμματέα εκτελεί προσωρι¬ 
νά αυτός που ορίζεται από τον Πρόεδρο. 

2. Μετά την οριστικοποίηση του καταλόγου των μετό¬ 
χων που δικαιούνται να ψηφίσουν στη Γενική Συνέλευ¬ 
ση, η Γενική Συνέλευση εκλέγει τον οριστικό Πρόεδρο 
και τον Γραμματέα. 

Αρθρο 25 

1. Οι συζητήσεις και οι αποφάσεις της Γενικής Συνέ¬ 
λευσης περιορίζονται στα θέματα που αναγράφονται στη 
δημοσιευθείσα ημερήσια διάταξη. Συζήτηση και λήψη 
αποφάσεων επί των θεμάτων εκτός ημερήσιας διάταξης 
δεν επιτρέπεται, πλην αν εκπροσωπείται το σύνολο των 
μετόχων και άπαντες συμφωνούν στη συζήτηση και λήψη 
απόφασης επί του εκτός ημερήσιας διάταξης θέματος. 

2. Περίληψη όλων των συζητήσεων και αποφάσεων 
της Γενικής Συνέλευσης καταχωρίζεται στο βιβλίο των 
πρακτικών, υπογράφεται δε από τον Πρόεδρο και τον 
Γραμματέα. Ο Πρόεδρος της Γενικής Συνέλευσης, με αί¬ 
τηση μετόχου, υποχρεούται να καταχωρεί στα πρακτικά 


περίληψη της γνώμης του. Στο βιβλίο πρακτικών κατα- 
χωρείται και κατάλογος των μετόχων, που παραστάθη¬ 
καν αυτοπρόσωπα ή με πληρεξούσιο στη Γενική Συνέ¬ 
λευση, συντεταγμένος σύμφωνα με τις διατάξεις του 
άρθρου 21 παρ. 2 του Καταστατικού τούτου. Εάν στη συ¬ 
νέλευση παρίσταται μόνο ένας μέτοχος, αυτή παρακο¬ 
λουθεί συμβολαιογράφος της έδρας της Εταιρείας, ο 
οποίος προσυπογράφει τα πρακτικά της συνέλευσης. 

3. Αντίγραφα και αποσπάσματα πρακτικών Γενικής Συ¬ 
νέλευσης επικυρώνονται από τον Πρόεδρο του Διοικητι¬ 
κού Συμβουλίου ή τον αναπληρωτή του. 

Αρθρο 26 

1. Μετά την έγκριση των ετήσιων οικονομικών κατα¬ 
στάσεων, η Γενική Συνέλευση αποφασίζει με ειδική ψη¬ 
φοφορία, που ενεργείται με ονομαστική κλήση, για την 
απαλλαγή των μελών του Διοικητικού Συμβουλίου και 
των ελεγκτών από κάθε ευθύνη αποζημίωσης. Προκειμέ- 
νου για απόφαση περί απαλλαγής του Διοικητικού Συμ¬ 
βουλίου, τα μέλη αυτού μπορούν να ψηφίσουν μόνο με 
τις μετοχές των οποίων είναι κύριοι. Το ίδιο ισχύει και 
για τους υπαλλήλους της Εταιρείας. 

2. Η παραπάνω απαλλαγή δεν έχει ισχύ στην περίπτω¬ 
ση του άρθρου 22α του κ.ν. 2190/1920, όπως ισχύει. 

ΚΕΦΑΛΑΙΟ Ε' 

ΕΛΕΓΚΤΕΣ ΚΑΙ ΔΙΚΑΙΩΜΑΤΑ ΜΕΙΟΨΗΦΙΑΣ 
Αρθρο 27 

1. Ο τακτικός έλεγχος της οικονομικής διαχείρισης και 
των ετήσιων λογαριασμών (ετήσιων οικονομικών κατα¬ 
στάσεων) της Εταιρείας, όπως και τα υπόλοιπα καθήκο¬ 
ντα των Ελεγκτών που προβλέπονται από τη νομοθεσία 
για τις τραπεζικές ανώνυμες εταιρείες, ασκούνται από 
ορκωτούς ελεγκτές - λογιστές που είναι γραμμένοι στα 
μητρώα του άρθρου 13 παρ. 5 του π.δ. 226/1992. 

2. Η Τακτική Γενική Συνέλευση εκλέγει, κάθε χρόνο, 
μία από τις εταιρείες ή κοινοπραξίες ορκωτών ελεγκτών- 
λογιστών που είναι εγγεγραμμένες στην ιδιαίτερη μερί¬ 
δα του μητρώου ορκωτών - ελεγκτών - λογιστών, εγκρί- 
νοντας συγχρόνως και το ποσό της αμοιβής της, η οποία 
οφείλει να αναθέτει, σύμφωνα με την ισχύουσα εκάστο- 
τε νομοθεσία, την ευθύνη του ελέγχου σε έναν ορκωτό 
ελεγκτή - λογιστή, διορίζοντάς τον για το σκοπό αυτόν, 
καθώς και τον αναπληρωματικό του. 

3. Ο διορισμός και η για οποιονδήποτε λόγο παύση και 
με τα στοιχεία ταυτότητας των ελεγκτών υποβάλλεται 
σε δημοσιότητα κατά τα οριζόμενα στα άρθρα 7α και 7β 
του κ.ν. 2190/1920. 

4. Κατά τη διάρκεια της εταιρικής χρήσεως οι ορκωτοί 
ελεγκτές - λογιστές παρακολουθούν τη λογιστική και 
διαχειριστική κατάσταση της Εταιρείας και δικαιούνται 
να λαμβάνουν γνώση κάθε βιβλίου, λογαριασμού ή εγ¬ 
γράφου, περιλαμβανομένων και των πρακτικών της Γενι¬ 
κής Συνέλευσης και του Διοικητικού Συμβουλίου. Υπο¬ 
δεικνύουν στο Διοικητικό Συμβούλιο μέτρα που τυχόν 
πρέπει να λάβει και, σε περίπτωση παραβάσεως των δια¬ 
τάξεων της νομοθεσίας ή του Καταστατικού, υποβάλ¬ 
λουν αναφορά στην αρμόδια εποπτεύουσα αρχή. Μετά 
τη λήξη της χρήσεως, ελέγχουν τον ισολογισμό και το 
λογαριασμό αποτελεσμάτων χρήσεως και υποβάλλουν 
στην Τακτική Γενική Συνέλευση έκθεση με τα πορίσματα 

του ελέγχου τους. Στην έκθεση αυτή, αφού ελεγχθεί η 
ακρίβεια και η νομιμότητα των εγγραφών, εκτίθεται με 
σαφήνεια εάν ο ισολογισμός απεικονίζει πράγματι την 
οικονομική κατάσταση της Εταιρείας κατά την ημερομη¬ 
νία λήξεως της ελεγχόμενης χρήσης, και ο λογαριασμός 
αποτελεσμάτων χρήσεως τα αποτελέσματα που προέκυ- 
ψαν διαρκούσης της χρήσεως. 

5. Η έκθεση των ορκωτών ελεγκτών - λογιστών πρέπει 
ιδίως να αναφέρει: 

5.1 αν παρασχέθηκαν σε αυτούς οι πληροφορίες που 
ήταν αναγκαίες για την εκτέλεση του έργου τους, 

5.2 αν έλαβαν γνώση του πλήρους απολογισμού των 
εργασιών των τυχόν υπαρχόντων υποκαταστημάτων της 
Εταιρείας, 

5.3 αν επήλθε τροποποίηση στη μέθοδο απογραφής οε 
σχέση με την προηγούμενη χρήση. 

6. Οι ορκωτοί ελεγκτές - λογιστές της Εταιρείας οφεί¬ 
λουν να ασκούν το έργο τους με επιμέλεια και ευθύνο- 
νται έναντι της Εταιρείας και των τρίτων σε αποζημίωση 
για κάθε ζημία που προκάλεσαν με πράξεις ή παραλεί¬ 
ψεις τους. Η ευθύνη των ορκωτών ελεγκτών - λογιστών 
δεν δύναται να περιοριστεί ή να αποκλειστεί. 

Άρθρο 28 

1. Με αίτηση των μετόχων, που εκπροσωπούν το ένα 
εικοστό (1/20) του μετοχικού κεφαλαίου που έχει κατα¬ 
βληθεί, το Διοικητικό Συμβούλιο υποχρεούται να συγκα- 
λέσει έκτακτη Γενική Συνέλευση, ορίζοντας ημέρα συνε- 
δριάσεώς της που δεν απέχει περισσότερο από τριάντα 
(30) ημέρες από τη χρονολογία της επίδοσης της αίτη¬ 
σης στον Πρόεδρο του Διοικητικού Συμβουλίου. Η αίτη¬ 
ση πρέπει να αναφέρει τα αντικείμενα, τα οποία θα περι- 
ληφθούν στην ημερήσια διάταξη. 

2. Με αίτηση των μετόχων, που εκπροσωπούν το ένα 
εικοστό (1/20) του μετοχικού κεφαλαίου που έχει κατα¬ 
βληθεί, ο Πρόεδρος της Γενικής Συνέλευσης υποχρεού- 
ται να αναβάλει μια φορά μόνο τη λήψη απόφάσεων τα¬ 
κτικής ή έκτακτης Γενική Συνέλευσης, ορίζοντας συγ¬ 
χρόνως ως ημέρα συνεδρίασης για τη λήψη αυτών των 
αποφάσεων εκείνη που αναγράφεται στην αίτηση των 
μετόχων, η οποία δεν μπορεί πάντως να απέχει περισσό¬ 
τερο από τριάντα (30) ημέρες από τη χρονολογία της 
αναβολής. Η μετ’ αναβολή Γενική Συνέλευση αποτελεί 
συνέχιση της προηγούμενης και δεν απαιτείται η επανά¬ 
ληψη των διατυπώσεων δημοσίευσης της πρόσκλησης 
των μετόχων, σε αυτήν δε, μπορούν να μετάσχουν και 
νέοι μέτοχοι, τηρούμενων των διατάξεων των άρθρων 27 
παρ. 2 και 28 του κ.ν. 2190/1920. 

3. Με αίτηση μετόχων που εκπροσωπούν το ένα εικο¬ 
στό (1/20) του μετοχικού κεφαλαίου που έχει καταβλη¬ 
θεί και η οποία υποβάλλεται στην Εταιρεία πέντε (5) πλή¬ 
ρεις ημέρες πριν από την τακτική Γενική Συνέλευση, το 
Διοικητικό Συμβούλιο υποχρεούται: 

α) Να ανακοινώνει στη Γενική Συνέλευση των μετόχων 
τα ποσά, τα οποία καταβλήθηκαν από την Εταιρεία κατά 
την τελευταία διετία για οποιαδήποτε αιτία σε μέλη του 
Διοικητικού Συμβουλίου ή τους Διευθυντές ή άλλους 
υπαλλήλους της, καθώς και κάθε άλλη παροχή προς τα 
πρόσωπα αυτά ή κάθε, από οποιαδήποτε αιτία, υφιστά¬ 
μενη σύμβαση της Εταιρείας με αυτούς. 

β) Να παρέχει συγκεκριμένες πληροφορίες που ζητού¬ 
νται για τις υποθέσεις της Εταιρείας, στο μέτρο που εί¬ 
ναι χρήσιμες για την πραγματική εκτίμηση των θεμάτων 


της ημερήσιας διάταξης. Το Διοικητικό Συμβούλιο μπο¬ 
ρεί να αρνηθεί την παροχή πληροφοριών που ζητούνται 
για ουσιώδη λόγο. Η αη ολογία αναγράφεται στα πρα¬ 
κτικά. 

4. Με αίτηση μετόχων που εκπροσωπούν το ένα τρίτο 
(1/3) του μετοχικού κεφαλαίου που έχει καταβληθεί, η 
οποία υποβάλλεται στην Εταιρεία μέσα στην προθεσμία 
της προηγούμενης παραγράφου και, εφόσον οι μέτοχοι 
αυτοί δεν εκπροσωπούνται στο Διοικητικό Συμβούλιο, το 
Διοικητικό Συμβούλιο υποχρεούται να παράσχει σε αυ¬ 
τούς κατά τη Γενική Συνέλευση ή, εάν προτιμά, πριν από 
αυτή σε εκπρόσωπό τους πληροφορίες για την πορεία 
των εταιρικών υποθέσεων και την περιουσιακή κατάστα¬ 
ση της Εταιρείας. Το Διοικητικό Συμβούλιο μπορεί να αρ¬ 
νηθεί την παροχή των ζητούμενων πληροφοριών για 
αποχρώντα ουσιώδη λόγο. Η αιτιολογία αναγράφεται 
στα πρακτικά. 

5. Στις περιπτώσεις του δεύτερου εδαφίου της παρα¬ 
γράφου 3 και της παραγράφου 4 αυτού του άρθρου, τυ¬ 
χόν αμφισβήτηση ως προς το βάσιμο ή μη της αιτιολογί¬ 
ας άρνησης παροχής των πληροφοριών, επιλύεται από 
το Μονομελές Πρωτοδικείο της έδρας της Εταιρείας, με 
απόφασή του, που εκδίδεται κατά τη διαδικασία των 
ασφαλιστικών μέτρων. Με την ίδια απόφαση το δικαστή¬ 
ριο υποχρεώνει και την Εταιρεία να παράσχει τις πληρο¬ 
φορίες που αρνήθηκε. 

6. Με αίτηση μετόχων που εκπροσωπούν το ένα εικο¬ 
στό (1/20) του μετοχικού κεφαλαίου που έχει καταβλη¬ 
θεί, η λήψη απόφασης για θέματα της ημερήσιας διάτα¬ 
ξης της Γενικής Συνέλευσης ενεργείται με ονομαστική 
κλήση. 

7 . Στις περιπτώσεις των παραγράφων 1 μέχρι 4 του 
παρόντος άρθρου οι αιτούντες μέτοχοι οφείλουν να τη¬ 
ρήσουν κατατεθειμένες, σύμφωνα με το άρθρο 20 του 
Καταστατικού, τις μετοχές τους που τους παρέχουν τα 
παραπάνω δικαιώματα από τη χρονολογία της επίδοσης 
της αίτησής τους μέχρι τη συνεδρίαση της Γενικής Συνέ¬ 
λευσης και στις περιπτώσεις της παραγράφου 5 μέχρι 
την έκδοση της απόφασης του Δικαστηρίου, 

8. Μέτοχοι της Εταιρείας, που αντιπροσωπεύουν το 
ένα εικοστό (1/20) του μετοχικού κεφαλαίου που έχει 
καταβληθεί, έχουν δικαίωμα να ζητήσουν έλεγχο της 
Εταιρείας από το Μονομελές Πρωτοδικείο της περιφέ¬ 
ρειας της έδρας της Εταιρείας. Ο έλεγχος διατάσσεται 
εάν πιθανολογείται ότι με τις καταγγελλόμενες πράξεις 
παραβιάζονται οι διατάξεις των νόμων ή του Καταστατι¬ 
κού ή των αποφάσεων της Γενικής Συνέλευσης. 

Σε όλες τις περιπτώσεις οι καταγγελλόμενες πράξεις 
πρέπει να έγιναν σε χρόνο που δεν απέχει περισσότερο 
από διετία από τη χρονολογία της έγκρισης των ετήσιων 
οικονομικών καταστάσεων της χρήσης μέσα στην οποία 
τελέσθηκαν. 

9. Μέτοχοι της Εταιρείας, που εκπροσωπούν το ένα 
τρίτο (1/3) του μετοχικού κεφαλαίου που έχει καταβλη¬ 
θεί, δικαιούνται να ζητήσουν από το κατά την προηγού¬ 
μενη παράγραφο Δικαστήριο έλεγχο της Εταιρείας, 
εφόσον από την όλη πορεία των εταιρικών υποθέσεων 
καθίσταται πιστευτό ότι η διοίκηση των εταιρικών υποθέ¬ 
σεων δεν ασκείται όπως επιβάλλει η χρηστή και συνετή 
διαχείριση. Η διάταξη αυτή δεν εφαρμόζεται όταν η αι¬ 
τούσα μειοψηφία εκπροσωπείται στο Διοικητικό Συμβού¬ 
λιο της Εταιρείας. 

10. Στις περιπτώσεις των παραγράφων 8 και 9 αυτού 
του άρθρου οι αιτούντες μέτοχοι πρέπει να τηρούν κατα- 



6374 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


τεθειμένες, όπως ορίζεται στο άρθρο 20 του Καταστατι¬ 
κού, τις μετοχές που τους παρέχουν το δικαίωμα για 
υποβολή αίτησης μέχρι την έκδοση της απόφασης για 
την αίτησή τους, πάντως όμως όχι λιγότερο από τριάντα 
(30) ημέρες από την υποβολή της αίτησης. 

ΚΕΦΑΛΑΙΟ ΣΤ' 

ΕΤΗΣΙΕΣ ΟΙΚΟΝΟΜΙΚΕΣ ΚΑΤΑΣΤΑΣΕΙΣ - 
ΚΕΡΔΗ - ΖΗΜΙΕΣ 

Αρθρο 29 

1. Η εταιρική χρήση της Εταιρείας έχει διάρκεια δώδε¬ 
κα (12) μηνών και αρχίζει από την 1η Ιανουάριου και τε¬ 
λειώνει την 31η Δεκεμβρίου κάθε έτους. Η πρώτη διαχει¬ 
ριστική χρήση περιλαμβάνει τη χρονική περίοδο από την 
σύσταση της Εταιρείας μέχρι την 31η Δεκεμβρίου 2003. 

2. Στο τέλος κάθε εταιρικής χρήσης το Διοικητικό Συμ¬ 
βούλιο καταρτίζει τους ετήσιους λογαριασμούς (ετήσιες 
οικονομικές καταστάσεις), σύμφωνα με τα άρθρα 110 
έως 131 του κ.ν. 2190/1920. Οι ετήσιες οικονομικές κα¬ 
ταστάσεις πρέπει να εμφανίζουν με απόλυτη σαφήνεια 
την πραγματική εικόνα της περιουσιακής διάρθρωσης, 
της χρηματοοικονομικής θέσης και των αποτελεσμάτων 
χρήσης της Εταιρείας. 

Ειδικότερα, το Διοικητικό Συμβούλιο υποχρεούται να 
συντάσσει σύμφωνα με τις ανωτέρω διατάξεις: 
α) τον Ισολογισμό, 

β) το Λογαριασμό «Αποτελέσματα Χρήσεως», 
γ) τον «Πίνακα Διαθέσεως Αποτελεσμάτων», και 
δ) το Προσάρτημα. 

3. Για να ληφθεί από τη Γενική Συνέλευση έγκυρη από¬ 
φαση επί των ετήσιων οικονομικών καταστάσεων, που 
έχουν εγκριθεί από το Διοικητικό Συμβούλιο, πρέπει να 
έχουν ειδικά θεωρηθεί από τρία διαφορετικά πρόσωπα, 
ήτοι: 

α) τον Πρόεδρο του Διοικητικού Συμβουλίου ή τον 
αναπληρωτή του, 

β) έναν Αντιπρόεδρο ή από ένα μέλος του Διοικητικού 
Συμβουλίου που ορίζεται από αυτό, και 
γ) τον υπεύθυνο για τη διεύθυνση του λογιστηρίου. 

Οι παραπάνω, σε περίπτωση διαφωνίας από πλευράς 
νομιμότητας του τρόπου κατάρτισης των οικονομικών 
καταστάσεων, οφείλουν να εκθέτουν εγγράφως τις 
αντιρρήσεις τους στη Γενική Συνέλευση. 

4. Οι ετήσιες οικονομικές καταστάσεις υποβάλλονται 
για έγκριση στην Τακτική Γενική Συνέλευση και συνο¬ 
δεύονται: 

(α) από επεξηγηματική έκθεση του Διοικητικού Συμ¬ 
βουλίου, η οποία πρέπει να περιέχει σαφή και πραγματι¬ 
κή εικόνα της εξέλιξης των εργασιών και της οικονομι¬ 
κής θέσης της Εταιρείας, καθώς και πληροφορίες για την 
προβλεπόμενη πορεία της, στην οποία πρέπει να αναφέ- 
ρονται τα στοιχεία που ορίζονται στο άρθρο 43α παρ. 3 
περ. (α ') και (β'), υπό την επιφύλαξη του άρθρου 111 του 
κ.ν. 2190/1920, όπως ισχύουν, 

(β) από την έκθεση των ορκωτών ελεγκτών - λογι¬ 
στών, που θα περιέχει, εκτός από όσα αναφέρονται στο 
άρθρο 37 παρ. 1 του κ.ν. 2190/1920, και τα οριζόμενα 
στο άρθρο 43α παρ. 4, με την επιφύλαξη του άρθρου 111 
του κ.ν. 2190/1920. 

5. Οι ετήσιες οικονομικές καταστάσεις υποβάλλονται 
στις διατυπώσεις δημοσιότητας του άρθρου 131 του κ.ν. 
2190/1920, όπως ισχύει. 


6. Αντίγραφα των ετήσιων οικονομικών καταστάσεων, 
μαζί με τις εκθέσεις του Διοικητικού Συμβουλίου και των 
ορκωτών ελεγκτών - λογιστών, υποβάλλονται στην αρ¬ 
μόδια εποπτεύουσα τις ανώνυμες εταιρείες αρχή είκοσι 
(20) τουλάχιστον ημέρες πριν από τη Γενική Συνέλευση. 

7. Ο Ισολογισμός της εταιρείας, ο Λογαριασμός «Απο¬ 
τελέσματα Χρήσεως» και ο «Πίνακας Διαθέσεως Αποτε¬ 
λεσμάτων», μαζί με το σχετικό πιστοποιητικό ελέγχου, 
δημοσιεύονται είκοσι (20) τουλάχιστον ημέρες πριν από 
τη συνεδρίαση της Γενικής Συνέλευσης: 

α) Σε μία ημερήσια πολιτική εφημερίδα, που πληροί τις 
προϋποθέσεις του άρθρου 3 του ν.δ. 3757/1957, όπως 
αυτό ισχύει, η οποία εκδίδεται στην Αθήνα και έχει ευρύ¬ 
τερη κυκλοφορία σε ολόκληρη τη χώρα, κατά την κρίση 
του Διοικητικού Συμβουλίου. 

β) Σε μία ημερήσια οικονομική εφημερίδα που πληροί 
τις προϋποθέσεις του άρθρου 26 παρ. 2 του κ.ν. 
2190/1920, όπως ισχύει. Η δημοσίευση γίνεται με τη 
μορφή και στην έκταση που προβλέπονται από το άρθρο 
43βτου κ.ν. 2190/1920, όπως ισχύει. 

γ) Στο Τεύχος Ανωνύμων Εταιριών και Εταιρειών Πε¬ 
ριορισμένης Ευθύνης της Εφημερίδας της Κυβερνήσε- 
ως, σύμφωνα με το άρθρο 7β παρ. 1 εδ. β' του κ.ν. 
2190/1920, όπως ισχύει. 

δ) Σε μία ημερήσια ή εβδομαδιαία εφημερίδα, από 
εκείνες που εκδίδονται στην έδρα της και, σε περίπτωση 
που δεν εκδίδεται εφημερίδα στην περιοχή αυτή, σε μία 
ημερήσια ή εβδομαδιαία τουλάχιστον εφημερίδα από τις 
εκδιδόμενες στην πρωτεύουσα του νομού στον οποίο η 
Εταιρεία έχει την έδρα της. 

Αν η Εταιρεία εδρεύει σε δήμο ή κοινότητα του Νομού 
Αττικής, εκτός του Δήμου Αθηναίων, η πρόσκληση πρέ¬ 
πει να δημοσιεύεται σε μία ημερήσια ή εβδομαδιαία του¬ 
λάχιστον εφημερίδα από εκείνες που εκδίδονται στην 
έδρα της και, σε περίπτωση που δεν εκδίδεται εφημερί¬ 
δα στην περιοχή αυτή, σε μία ημερήσια ή εβδομαδιαία 
εφημερίδα από τις εκδιδόμενες στην έδρα της Νομαρχί¬ 
ας, στην οποία υπάγεται η Εταιρεία. Οι ημερήσιες ή 
εβδομαδιαίες τουλάχιστον εφημερίδες πρέπει να εμπί¬ 
πτουν στα κριτήρια του άρθρου 1 του ν.δ. 1263/1972 και 
του άρθρου 2 του ν. 4286/1963, αντίστοιχα, όπως αυτοί 
ισχύουν και να κυκλοφορούν ανελλιπώς το λιγότερο ως 
εβδομαδιαίες για τρία (3) τουλάχιστον χρόνια. 

8. Οι μηνιαίες λογιστικές καταστάσεις της Εταιρείας 
δημοσιεύονται σύμφωνα με το άρθρο 131 του κ.ν. 
2190/1920: 

(α) στην Εφημερίδα της Κυβερνήσεως, Τεύχος Ανωνύ¬ 
μων Εταιριών και Εταιριών Περιορισμένης Ευθύνης, 

(β) σε μία ημερήσια καθαρώς οικονομολογική εφημερί¬ 
δα που εκδίδεται στην Αθήνα επί μία τουλάχιστον πεντα¬ 
ετία συνεχώς, και 

(γ) σε μία εβδομαδιαία οικονομολογική εφημερίδα που 
εκδίδεται στην Αθήνα επί μία τουλάχιστον πενταετία συ¬ 
νεχώς. 

Αρθρο 30 

1. Καθαρά κέρδη της Εταιρείας είναι τα προκύπτοντα 
μετά την αφαίρεση από τα πραγματοποιηθέντα ακαθάρι¬ 
στα κέρδη κάθε εξόδου, ζημίας, των κατά το νόμο απο¬ 
σβέσεων και παντός άλλου εταιρικού βάρους. 

2. Τα καθαρά κέρδη διανέμονται ως εξής: 

α) Προηγείται η διάθεση του ποσοστού για το σχηματι¬ 
σμό του τακτικού αποθεματικού, όπως ορίζει ο νόμος, 

δηλαδή για το σκοπό αυτόν αφαιρείται τουλάχιστον το 
1/20 των καθαρών κερδών. Η αφαίρεση αυτή παύει να εί- 
νο υποχρεωτική, όταν το αποθεματικό φτάσει σε ποσό 
ίσο τουλάχιστο με το 1/3 του μετοχικού κεφαλαίου. 

β) Το ποσό όπως προβλέπεται στο άρθρο 45 του κ.ν. 
2190/1920, όπως ισχύει, ή το ποσό που προκύπτει από 
τις διατάξεις του άρθρου 1 του ν. 876/1979, όπως ισχύει 
σήμερα, όποιο εκ των δύο είναι μεγαλύτερο, καταβάλλε¬ 
ται ως πρώτο μέρισμα. 

γ) Το υπόλοιπο ποσό διανέμεται σύμφωνα με απόφα¬ 
ση της Γενικής Συνέλευσης των μετόχων της Εταιρείας. 

3. Μετά από απόφαση της Γενικής Συνέλευσης, που 
λαμβάνεται σύμφωνα με τις διατάξεις του άρθρου 23 του 
παρόντος Καταστατικού, μπορεί το υπόλοιπο που απο¬ 
μένει από τα καθαρά κέρδη, μετά την κράτηση για το 
σχηματισμό τακτικού αποθεματικού και τη διανομή πρώ¬ 
του μερίσματος, να διατεθεί συνολικά ή μερικά προς αύ¬ 
ξηση του μετοχικού κεφαλαίου με έκδοση νέων μετο¬ 
χών, που παρέχονται στους μετόχους χωρίς πληρωμή, 
αντί για πρόσθετο μέρισμα. Στην περίπτωση αυτή εφαρ¬ 
μόζονται αυτά που ορίζονται στο άρθρο 3α του κ.ν. 
2190/1920, όπως ισχύει. 

4. Η καταβολή μερισμάτων διενεργείται εντός δύο (2) 
μηνών από της αποφάσεως της Τακτικής Γενικής Συνέ¬ 
λευσης που ενέκρινε τις ετήσιες οικονομικές καταστά¬ 
σεις και σε ημερομηνία που ορίζεται από την Τακτική Γε¬ 
νική Συνέλευση ή, εάν υπάρχει εξουσιοδότηση στην 
απόφαση της Γενικής Συνέλευσης, από το Διοικητικό 
Συμβούλιο. Μέτοχοι που δεν εισέπραξαν εμπρόθεσμα τα 
μερίσματά τους δεν δικαιούνται τόκου. 

5. Η διανομή προσωρινών μερισμάτων ή ποσοστών 
επιτρέπεται μόνο εφόσον είκοσι (20) τουλάχιστον ημέ¬ 
ρες προ αυτής έχει δημοσιευθεί σε ημερήσια εφημερίδα, 
που εκδίδεται στην Αθήνα και έχει κατά την κρίση του 
Διοικητικού Συμβουλίου ευρύτερη κυκλοφορία, και στο 
Δελτίο Ανωνύμων Εταιριών και Εταιριών Περιορισμένης 
Ευθύνης της Εφημερίδας της Κυβερνήσεως αμέσως με¬ 
τά την κατάρτιση και υποβληθεί στο Υπουργείο Ανάπτυ¬ 
ξης λογιστική κατάσταση για την εταιρική περιουσία της 
Εταιρείας. Τα ως άνω διανεμόμενα προσωρινά μερίσμα¬ 
τα ή ποσοστά δεν δύνανται να υπερβούν το μισό (50%) 
των κατά τη λογιστική κατάσταση καθαρών κερδών. 

6. Οποιαδήποτε διανομή προς μετόχους υπόκειται στις 
διατάξεις των άρθρων 44α και 46α του κ.ν. 2190/1920, 
όπως ισχύουν. 

ΚΕΦΑΛΑΙΟ Ζ' 

ΛΥΣΗ ΚΑΙ ΕΚΚΑΘΑΡΙΣΗ 

Αρθρο 31 

1. Η Εταιρεία λύεται: 

α) με τη λήξη του χρόνου της διάρκειάς της, εκτός αν 
με απόφαση της Γενικής Συνέλευσης, που λαμβάνεται 
σύμφωνα με το άρθρο 23 παρ. 1 - 4 του παρόντος, απο- 
φασισθεί η παράταση του χρόνου της διάρκειάς της, 
β) με απόφαση της Γενικής Συνέλευσης που λαμβάνε- 
ται σύμφωνα με το άρθρο 23 παρ. 1 - 4 του παρόντος, 
γ) με την κήρυξή της σε πτώχευση, και 
δ) για οποιονδήποτε άλλο λόγο προβλεπόμενο στην 
κείμενη νομοθεσία. 

2. Η συγκέντρωση όλων των μετοχών της Εταιρείας 
σε ένα πρόσωπο δεν αποτελεί λόγο λύσης της. 

3. Η λύση της Εταιρείας υποβάλλεται στη δημοσιότητα 
των άρθρων 7α και 7β του κ.ν. 2190/1920. 


Αρθρο 32 

1. Εκτός από την περ . ίωση της πτώχευσης, τη λύση 
της Εταιρείας ακολουθεί η εκκαθάριση αυτής. Στην περί¬ 
πτωση του εδαφίου (α) της παρ. 1 του προηγούμενου 
άρθρου, το Διοικητικό Συμβούλιο εκτελεί χρέη εκκαθαρι- 
στή μέχρι το διορισμό εκκαθαριστών από τη Γενική Συνέ¬ 
λευση. Στην περίπτωση του εδαφίου (β) της ίδιας παρα¬ 
γράφου η Γενική Συνέλευση με την ίδια απόφαση ορίζει 
και τους εκκαθαριστές. Οι εκκαθαριστές που ορίζονται 
από τη Γενική Συνέλευση θα είναι δύο (2) έως τέσσερις 
(4), μέτοχοι ή όχι, και κατά τη διάρκεια της εκκαθάρισης 
θα ασκούν όλες τις αρμοδιότητες του Διοικητικού Συμ¬ 
βουλίου, τις συναφείς με τη διαδικασία και το σκοπό της 
εκκαθάρισης, σύμφωνα με τις αποφάσεις της Γενικής Συ¬ 
νέλευσης. 

2. Ο διορισμός εκκαθαριστών συνεπάγεται αυτοδίκαια 
την παύση της εξουσίας του Διοικητικού Συμβουλίου. Οι 
διατάξεις του παρόντος Καταστατικού, που εφαρμόζο¬ 
νται για το Διοικητικό Συμβούλιο, εφαρμόζονται αναλό- 
γως και για τους εκκαθαριστές. Οι συζητήσεις και απο¬ 
φάσεις των εκκαθαριστών καταχωρούνται περιληπτικά 
στο βιβλίο πρακτικών του Διοικητικού Συμβουλίου. 

3. Οι εκκαθαριστές που διορίζονται από τη Γενική Συ¬ 
νέλευση οφείλουν, μόλις αναλάβουν τα καθήκοντά 
τους, να ενεργήσουν απογραφή της εταιρικής περιουσί¬ 
ας και να δημοσιεύσουν στον Τύπο και στο Τεύχος των 
Ανωνύμων Εταιριών και Εταιριών Περιορισμένης Ευθύ¬ 
νης της Εφημερίδας της Κυβερνήσεως ισολογισμό του 
οποίου αντίτυπο υποβάλλεται στην αρμόδια διοικητική 
αρχή. Την ίδια υποχρέωση έχουν οι εκκαθαριστές κατ' 
έτος και κατά τη λήξη της εκκαθάρισης. 

4. Η Γενική Συνέλευση των μετόχων διατηρεί όλα τα 
δικαιώματά της κατά τη διάρκεια της εκκαθάρισης. 

5. Οι εκκαθαριστές οφείλουν να περατώσουν, δίχως 
καθυστέρηση, τις εκκρεμείς υποθέσεις της Εταιρείας, να 
μετατρέψουν σε χρήμα την εταιρική περιουσία, να εξο¬ 
φλήσουν τα χρέη της και να εισπράξουν τις απαιτήσεις 
αυτής. Μπορούν δε να ενεργήσουν και νέες πράξεις, 
εφόσον με αυτές εξυπηρετούνται η εκκαθάριση και το 
συμφέρον της Εταιρείας. Οι εκκαθαριστές μπορούν επί¬ 
σης να εκποιήσουν τα ακίνητα της Εταιρείας, την εταιρι¬ 
κή επιχείρηση στο σύνολό της ή κλάδους αυτής ή μεμο¬ 
νωμένα πάγια στοιχεία της, αλλά μόνο μετά την πάροδο 
τεσσάρων (4) μηνών από τη λύση της. Εντός της προθε¬ 
σμίας των τεσσάρων (4) μηνών από τη λύση της Εταιρεί¬ 
ας, κάθε μέτοχος ή δανειστής της μπορεί να ζητήσει από 
το Μονομελές Πρωτοδικείο της έδρας της Εταιρείας, το 
οποίο δικάζει κατά τα άρθρα 739 επ. Κ.Πολ.Δ., να καθο¬ 
ρίσει την κατώτερη τιμή πώλησης των ακινήτων, κλάδων 
ή τμημάτων ή του συνόλου της Εταιρείας, η απόφαση δε 
αυτού δεσμεύει τους εκκαθαριστές και δεν υπόκειται σε 
τακτικά ή έκτακτα ένδικα μέσα. 

6. Οι ετήσιες οικονομικές καταστάσεις, καθώς και οι 
οικονομικές καταστάσεις πέρατος της εκκαθάρισης ε- 
γκρίνονται από τη Γενική Συνέλευση. 

Κατ’ έτος, τα αποτελέσματα της εκκαθάρισης υποβάλ¬ 
λονται στη Γενική Συνέλευση μετόχων με έκθεση των αι¬ 
τίων τα οποία παρεμπόδισαν το τέλος της εκκαθάρισης. 
Μετά το πέρας της εκκαθάρισης, οι εκκαθαριστές καταρ¬ 
τίζουν τις τελικές οικονομικές καταστάσεις, τις οποίες 
δημοσιεύουν στο Τεύχος Ανωνύμων Εταιριών και Εται¬ 
ριών Περιορισμένης Ευθύνης της Εφημερίδας της Κυ¬ 
βερνήσεως, αποδίδουν τις εισφορές των μετόχων, και 

διανέμουν το υπόλοιπο προϊόν της εκκαθάρισης της 
εταιρικής περιουσίας στους μετόχους κατά το λόγο συμ¬ 
μετοχής τους στο καταβεβλημένο μετοχικό κεφάλαιο. 

7. Το στάδιο της εκκαθάρισης δεν μπορεί να υπερβεί 
την πενταετία από την ημερομηνία έναρξης της εκκαθά¬ 
ρισης, οπότε και η Εταιρεία διαγράφεται από το μητρώο 
ανωνύμων εταιριών. Για τη συνέχιση της εκκαθάρισης 
πέραν της πενταετίας απαιτείται ειδική άδεια του Υπουρ¬ 
γού Ανάπτυξης. Το στάδιο όμως της εκκαθάρισης δεν 
μπορεί σε καμία περίπτωση να υπερβεί τη δεκαετία, σύμ¬ 
φωνα με το άρθρο 49 παρ. 6 του κ.ν. 2190/1920. 

ΚΕΦΑΛΑΙΟ Η' 

ΤΕΛΙΚΕΣ ΔΙΑΤΑΞΕΙΣ 

Αρθρο 33 

1. Το σύνολο των μετοχών της Εταιρείας κατά τη δη¬ 
μοσίευση του Καταστατικού της αναλαμβάνεται από το 
Ελληνικό Δημόσιο και ανήκει σε αυτό. 

2. Το Καταστατικό αυτό ρυθμίζει τα θέματα που προ¬ 
βλέπει το άρθρο 2 του κ.ν. 2190/1920, όπως ισχύει. Για 
τα λοιπά θέματα εφαρμόζονται οι διατάξεις του κ.ν. 
2190/1920, όπως ισχύουν.» 

β. Το ως άνω Καταστατικό της Εταιρείας τροποποιεί¬ 
ται και κωδικοποιείται με απόφαση της Γενικής Συνέλευ¬ 
σης των μετόχων, σύμφωνα με τις διατάξεις του κ.ν. 
2190/1920 και του ν. 2076/1992 (ΦΕΚ 130 Α). 

Άρθρο τρίτο 

Περιουσία - Υφιστάμενες δικαιοπραξίες - 
Εκκρεμείς δίκες 

1. Από την έναρξη ισχύος του παρόντος όλα τα πε¬ 
ριουσιακά στοιχεία που έχουν αποκτηθεί μέχρι τη δημο¬ 
σίευση του παρόντος επ’ ονόματι του Ταχυδρομικού Τα¬ 
μιευτηρίου περιέρχονται στην Εταιρεία, η οποία υπει¬ 
σέρχεται αυτοδικαίως σε όλα τα δικαιώματα και τις υπο¬ 
χρεώσεις του Ταχυδρομικού Ταμιευτηρίου. 

2. Ειδικότερα στην Εταιρεία περιέρχονται τα ακόλου¬ 
θα περιουσιακά στοιχεία: 

α) Τα ακίνητα, που έχουν μεταγράφει στα οικεία βιβλία 
των αρμόδιων Υποθηκοφυλακείων επ’ ονόματι του Ταχυ¬ 
δρομικού Ταμιευτηρίου. 

β) Τα κάθε είδους κινητά πράγματα, συμπεριλαμβανο¬ 
μένου και του ηλεκτρομηχανολογικού και λοιπού εξοπλι¬ 
σμού (όπως ενδεικτικά, ηλεκτρομηχανολογικές εγκατα¬ 
στάσεις, μηχανήματα, οχήματα, έπιπλα και σκεύη), που 
ανήκουν και χρησιμοποιούνται, κατά το χρόνο έναρξης 
ισχύος του παρόντος νόμου, από το Ταχυδρομικό Ταμι¬ 
ευτήριο. 

γ) Τα κάθε είδους χρεόγραφα που ανήκουν στο Ταχυ¬ 
δρομικό Ταμιευτήριο. 

Εξαιρούνται οι μετοχές των τραπεζών «Εθνική Τράπε¬ 
ζα της Ελλάδος», «Εμπορική Τράπεζα της Ελλάδος», 
«Τράπεζα Ελλάδος», «ΑΙρΙια Τράπεζα Πίστεως» και 
«ΕΤΕΒΑ», οι οποίες περιγράφονται στις οικείες οικονο¬ 
μικές καταστάσεις της 31.12.2001 και οι οποίες μεταβι¬ 
βάζονται με τον παρόντα νόμο στο Ελληνικό Δημόσιο. 

δ) Τα κάθε είδους περιουσιακά στοιχεία, πόροι και δι¬ 
καιώματα που έχουν περιέλθει με οποιονδήποτε τρόπο 
στο Ταχυδρομικό Ταμιευτήριο μετά την ημερομηνία του 
ισολογισμού του της 31.12.2001, τα οποία θα εγγραφούν 
στα βιβλία της Εταιρείας σύμφωνα με την παρ. 8 του 
ενάτου άρθρου του παρόντος. 


3. Μέσα σε προθεσμία έξι (6) μηνών από τη δημοσίευ¬ 
ση του νόμου αυτού θα διενεργηθεί αποτίμηση της αξίας 
ακινήτων που περιέρχονται στην Εταιρεία. Η αποτίμηση 
της αξίας θα γίνει από δύο ορκωτούς εκτιμητές, που θα 
ορισθούν με απόφαση του Υπουργού Μεταφορών και 
Επικοινωνιών. 

Η αποτίμηση της αξίας θα γίνει σύμφωνα με το τρίτο 
και τέταρτο εδάφιο της παρ. 2 του άρθρου 9 του κ.ν. 
2190/1920. Η αποζημίωση των ορκωτών εκτιμητών βαρύ¬ 
νει την Εταιρεία και καθορίζεται με απόφαση του Διοικη¬ 
τικού Συμβουλίου αυτής σύμφωνα με τις κείμενες διατά¬ 
ξεις. Η τυχόν υπεραξία που θα προκύψει από την αποτί¬ 
μηση της αξίας των ακινήτων άγεται σε ειδικό αποθεμα- 
τικό, η δημιουργία του οποίου δεν υπόκειται σε φορολο¬ 
γία. Η αξία κάθε ακινήτου, όπως προσδιορίσθηκε από 
τους ορκωτούς εκτιμητές, λαμβάνεται ως βάση για τον 
υπολογισμό των νόμιμων αποσβέσεων. 

4. Οι αποσβέσεις που υπολογίζονται επί της υπεραξίας 
που αναλογεί στην αποσβεσθείσα αξία των πάγιων πε¬ 
ριουσιακών στοιχείων που περιέρχονται στην Εταιρεία, 
δεν εκπίπτουν από τα ακαθάριστα έσοδα αυτής προκει- 
μένου για τον υπολογισμό των φορολογητέων καθαρών 
κερδών της. 

Το δημιουργούμενο ειδικό αποθεματικό δύναται να κε- 
φαλαιοποιηθεί με απόφαση της Γενικής Συνέλευσης των 
μετόχων. 

5. Προκειμένου περί ακινήτων και των εμπράγματων 
δικαιωμάτων επί ακινήτων που περιέρχονται, σύμφωνα 
με τις διατάξεις του παρόντος, στην Εταιρεία η εκ του 
νόμου υποκατάσταση σημειώνεται ατελώς στο περιθώ¬ 
ριο των οικείων εγγραφών των αρμόδιων Υποθηκοφυλα¬ 
κείων και Κτηματολογίου, μετά από αίτηση της Εταιρείας. 

6. Στις κάθε είδους, τύπου, φύσεως και περιεχομένου 
δικαιοπραξίες, συμβάσεις εργασίας, που έχουν συνα- 
φθεί και βρίσκονται σε ισχύ κατά τη δημοσίευση του πα¬ 
ρόντος νόμου, στις οποίες το μοναδικό ή ένα από τα 
συμβαλλόμενα μέρη είναι το Ταχυδρομικό Ταμιευτήριο, 
στη θέση αυτού υπεισέρχεται η Εταιρεία χωρίς κανένα 
από τα συμβαλλόμενα μέρη να δικαιούται να ζητήσει για 
το λόγο αυτόν τη λύση των δικαιοπραξιών ή τη μη εκτέ¬ 
λεση αυτών ή τη μη εκπλήρωση των υποχρεώσεών του 
που απορρέουν από αυτές. 

Όπου σε έγγραφα ιδιωτικά ή δημόσια αναγράφεται η 
λέξη Ταχυδρομικό Ταμιευτήριο από την έναρξη ισχύος 
του παρόντος νόμου νοείται η ανώνυμη εταιρεία «Ταχυ¬ 
δρομικό Ταμιευτήριο». 

7. Οι ανωτέρω μεταβιβάσεις και μεταβολές του παρό¬ 
ντος άρθρου απαλλάσσονται από κάθε φόρο, τέλος, ει¬ 
σφορά, καθώς και δικαιώματα οποιουδήποτε τρίτου, συ¬ 
μπεριλαμβανομένων των αμοιβών όλων των υποθηκοφυ¬ 
λάκων. 

8. Οι εκκρεμείς δίκες του Ταχυδρομικού Ταμιευτηρίου 
συνεχίζονται από την Εταιρεία χωρίς να επέρχεται βίαιη 
διακοπή τους και χωρίς να απαιτούνται άλλες ειδικότερες 
διατυπώσεις ή ενέργειες για τη συνέχισή τους. Γ ια τις δί¬ 
κες αυτές εξακολουθούν να ισχύουν τα ουσιαστικά και δι- 
κονομικά προνόμια του Ταχυδρομικού Ταμιευτηρίου. 

Άρθρο τέταρτο 
Κανονισμοί λειτουργίας 

1 .α. Με απόφαση του Διοικητικού Συμβουλίου καταρτί¬ 
ζεται ο Υπηρεσιακός Οργανισμός. Μετά από γνώμη της 
αντιπροσωπευτικότερης πρωτοβάθμιας συνδικαλιστικής 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


6377 


οργάνωσης των εργαζομένων ο Υπηρεσιακός Οργανι¬ 
σμός εγκρίνεται από τον Υπουργό Μεταφορών και Επι¬ 
κοινωνιών εντός τριών (3) μηνών από τη δημοσίευση του 
παρόντος νόμου. 

β. Με απόφαση του Διοικητικού Συμβουλίου και μετά 
από γνώμη της αντιπροσωπευτικότερης πρωτοβάθμιας 
συνδικαλιστικής οργάνωσης των εργαζομένων καταρτί¬ 
ζεται μέσα σε ένα έτος από τη δημοσίευση του νόμου 
αυτού ο Γενικός Κανονισμός Προσωπικού, που τίθεται σε 
εφαρμογή με απόφαση του Διοικητικού Συμβουλίου. 
Εφόσον η γνώμη δεν διατυπωθεί μέσα σε ένα (1) μήνα 
αφότου ζητηθεί, η κατάρτιση του Κανονισμού αυτού γί¬ 
νεται χωρίς αυτή. Αν η γνώμη είναι αρνητική, ακολουθεί¬ 
ται η διαδικασία που προβλέπεται από τις διατάξεις του 
ν. 1876/1990, όπως εκάστοτε ισχύει. 

2. Με τον Υπηρεσιακό Οργανισμό καθορίζονται οι υπη¬ 
ρεσιακές μονάδες της Εταιρείας, οι αρμοδιότητες αυ¬ 
τών, ο τρόπος λειτουργίας τους και οι θέσεις, η κατάτα¬ 
ξη των θέσεων σε κατηγορίες, οι βαθμοί, οι ειδικότητες 
και οι κλάδοι στους οποίους τοποθετείται το προσωπικό. 
Με το Γενικό Κανονισμό Προσωπικού καθορίζονται οι κα¬ 
νόνες που διέπουν την υπηρεσιακή κατάσταση του προ¬ 
σωπικού της Εταιρείας, το προσοντολόγιο για την κατά¬ 
ληψη θέσεων, οι όροι υπό τους οποίους το προσωπικό 
προσλαμβάνεται, εντάσσεται, εκπαιδεύεται, μονιμοποι¬ 
είται, προάγεται, μετατάσσεται, μετατίθεται, λαμβάνει 
άδειες, αμείβεται, τιμωρείται, αποχωρεί ή απολύεται, κα¬ 
θώς και τα καθήκοντα και οι υποχρεώσεις αυτού. Ο Υπη¬ 
ρεσιακός Οργανισμός και ο Γενικός Κανονισμός Προσω¬ 
πικού καταρτίζονται σύμφωνα με τις αρχές των αντίστοι¬ 
χων οργανισμών και κανονισμών των πιστωτικών ιδρυ¬ 
μάτων. 

3. Μέχρι να τεθούν σε ισχύ ο Γενικός Κανονισμός Προ¬ 
σωπικού και ο Υπηρεσιακός Οργανισμός εξακολουθούν 
να εφαρμόζονται από το Διοικητικό Συμβούλιο, που στην 
προκειμένη περίπτωση αντικαθιστά και όλα τα ανώτερα 
από αυτό ιεραρχικά όργανα και από τα μέχρι σήμερα λει- 
τουργούντα αρμόδια όργανα, οι ισχύοντες κατά τη δη¬ 
μοσίευση του παρόντος νόμου κανονισμοί και διατάξεις. 

4. Το Διοικητικό Συμβούλιο καταρτίζει και θέτει σε 
εφαρμογή τους κανονισμούς για την εκτέλεση του σκο¬ 
πού της Εταιρείας, ιδίως τη διεξαγωγή των εργασιών, τα 
συστήματα διαχείρισης κινδύνων, τις διαδικασίες λογι¬ 
στικής παρακολούθησης των συναλλαγών μέσα στα 
πλαίσια των αρχών που ορίζει η κείμενη νομοθεσία για 
τα συστήματα εσωτερικού ελέγχου των πιστωτικών 
ιδρυμάτων. 

Άρθρο πέμπτο 
Θέματα προσωπικού 

1 .α. Το μόνιμο προσωπικό, που υπηρετεί κατά τη δημο¬ 
σίευση του παρόντος στο Ταχυδρομικό Ταμιευτήριο, με- 
ταφέρεται αυτοδικαίως στην Εταιρεία με σχέση εργασί¬ 
ας ιδιωτικού δικαίου και συνεχίζει να προσφέρει τις υπη¬ 
ρεσίες του σε αυτήν. Η σχέση εργασίας λήγει μόνο, με 
την επιφύλαξη της παραγράφου 4 του άρθρου αυτού, 
την ημέρα κατά την οποία ο υπάλληλος θεμελιώνει δικαί¬ 
ωμα άμεσης λήψης πλήρους σύνταξης. Το μεταφερόμε- 
νο προσωπικό υπογράφει ατομική σύμβαση εξαρτημένης 
εργασίας, περιεχόμενο της οποίας αποτελούν τα δια¬ 
μορφωμένα δικαιώματα του υπαλλήλου. Προσωπικό με 
σύμβαση εργασίας αορίστου χρόνου μεταφέρεται στην 
Εταιρεία και η σύμβασή του συνεχίζεται με τους όρους 
αυτής. 


β. Το δόκιμο προσωπικό που υπηρετεί κατά τη δημοσί¬ 
ευση του παρόντος στο Ταχυδρομικό Ταμιευτήριο μετα- 
φέρεται αυτοδικαίως στην Εταιρεία. Μετά από κρίση για 
το ευδόκιμο της υπηρεσίας, που γίνεται μέσα σε προθε¬ 
σμία τριάντα (30) ημερών από τη συμπλήρωση διετούς 
συνολικής υπηρεσίας και εφόσον αυτή είναι θετική, το 
προσωπικό αυτό υπογράφει την ατομική σύμβαση εξαρ¬ 
τημένης εργασίας του προηγούμενου εδαφίου α '. Η κρί¬ 
ση διενεργείται από επιτροπή συγκροτούμενη από το 
Διοικητικό Συμβούλιο, η οποία αποτελείται από τρεις εκ¬ 
προσώπους της Διοίκησης της Εταιρείας και δύο εκπρο¬ 
σώπους των εργαζομένων, τους οποίους υποδεικνύει η 
πλέον αντιπροσωπευτική πρωτοβάθμια συνδικαλιστική 
οργάνωση των εργαζομένων στην Εταιρεία εντός δεκα¬ 
πέντε (15) ημερών από τη σχετική πρόσκληση του Διοι¬ 
κητικού Συμβουλίου, άλλως η επιτροπή συνεδριάζει και 
λαμβάνει αποφάσεις νόμιμα και χωρίς την παρουσία αυ¬ 
τών. 

γ. Για όλα τα δικαιώματα και τις έννομες συνέπειες 
που απορρέουν από τις κείμενες διατάξεις, ο χρόνος 
εκάστου υπαλλήλου στο Ταχυδρομικό Ταμιευτήριο, κα¬ 
θώς και εκείνος που έχει αναγνωρισθεί ως χρόνος υπη¬ 
ρεσίας από αυτό, λογίζεται ότι έχει διανυθεί στην Εται¬ 
ρεία. 

2. Το μεταφερόμενο προσωπικό κατανέμεται με από¬ 
φαση του Διοικητικού Συμβουλίου στις θέσεις, κατηγορί¬ 
ες, κλάδους και ειδικότητες που καθορίζονται στον Υπη¬ 
ρεσιακό Οργανισμό. Το προσωπικό αυτό εντάσσεται σε 
αντίστοιχες οργανικές θέσεις του νέου οργανογράμμα¬ 
τος και σε περίπτωση μη ένταξης σε τέτοιες, σε αντί¬ 
στοιχες προσωποπαγείς με απόφαση του Διοικητικού 
Συμβουλίου. Κατά την ένταξη θα συνεκτιμηθούν από το 
Διοικητικό Συμβούλιο, κυρίως, τα τυπικά και ουσιαστικά 
προσόντα εκάστου υπαλλήλου, ο βαθμός του, ο χρόνος 
υπηρεσίας του στο βαθμό και ο χρόνος της συνολικής 
υπηρεσίας του. 

3. Οι θέσεις που θα ορισθούν με τον Υπηρεσιακό Ορ¬ 
γανισμό ως θέσεις ευθύνης, για τις οποίες ο Γενικός Κα¬ 
νονισμός Προσωπικού θα καθορίσει προσοντολόγιο, 
μπορούν να πληρωθούν από το προσωπικό, που θα εκδη¬ 
λώσει ενδιαφέρον σε σχετική πρόσκληση του Διοικητι¬ 
κού Συμβουλίου, εφόσον αυτό έχει τα ως άνω απαιτού- 
μενα ειδικά τυπικά και ουσιαστικά προσόντα. 

4. Η σύμβαση εργασίας του μεταφερόμενου στην 
Εταιρεία μόνιμου ή δόκιμου προσωπικού δεν λύεται πα¬ 
ρά για τους ίδιους λόγους με τους δημοσίους υπαλλή¬ 
λους, εξαιρουμένου εκείνου που αναφέρεται στην κα¬ 
τάργηση της θέσης. Είναι αυτοδικαίως άκυρη η καταγ¬ 
γελία της σύμβασης, εάν προηγουμένως δεν κριθεί από 
το αρμόδιο πειθαρχικό συμβούλιο ότι συντρέχουν οι λό¬ 
γοι που δικαιολογούν την πρόωρη απόλυση του υπαλλή¬ 
λου. Η σύμβαση εργασίας του υπηρετούντος κατά τη δη¬ 
μοσίευση του παρόντος προσωπικού με σύμβαση εργα¬ 
σίας ιδιωτικού δικαίου δεν καταγγέλλεται παρά μόνο για 
αιτία που αφορά το πρόσωπο του εργαζομένου. 

5. Οι αποδοχές του μεταφερόμενου προσωπικού δεν 
μπορεί να είναι κατώτερες από τις συνολικές αποδοχές, 
που ελάμβανε πριν υπαχθεί στην Εταιρεία, από οποιαδή¬ 
ποτε αιτία και αν αυτές καταβάλλονταν. Στις αποδοχές 
αυτές δεν συμψηφίζονται τυχόν χορηγούμενες κατά τις 
κείμενες διατάξεις αυξήσεις. 

6. α. Το μόνιμο και με σύμβαση αορίστου χρόνου προ¬ 
σωπικό που μεταφέρεται, δυνάμει του παρόντος, στην 
Εταιρεία δύναται, εντός ενός (1) έτους από την έναρξη 

ισχύος του παρόντος, να ζητήσει τη μετάταξή του σε δη¬ 
μόσια υπηρεσία, Ν.Π.Δ.Δ , Ο.Τ.Α. α' και β' βαθμίδας, 
ανεξάρτητες αρχές και περιφέρειες, σε κενές οργανικές 
ή συνιστώμενες θέσεις των ως άνω φορέων της έδρας 
που υπηρετεί ή σε άλλη. Η μετάταξη γίνεται σε θέση της 
ίδιας κατηγορίας, ανάλογα με τα τυπικά προσόντα του 
υπαλλήλου. Οι αιτήσεις μετάταξης υποβάλλονται στις 
υπηρεσίες της Εταιρείας και από αυτές υποβάλλεται κα¬ 
τάλογος στο Υπουργείο Εσωτερικών, Δημόσιας Διοίκη¬ 
σης και Αποκέντρωσης και εκδίδεται εντός τριών (3) μη¬ 
νών από τον Υπουργό Εσωτερικών, Δημόσιας Διοίκησης 
και Αποκέντρωσης πίνακας κενών θέσεων και αναγκών, 
στις οποίες οι ενδιαφερόμενοι υπάλληλοι μπορούν να 
ζητήσουν τη μετάταξή τους. 

β. Το δικαίωμα να ζητήσει μετάταξη με τους όρους του 
παρόντος άρθρου έχει και το μεταφερόμενο δόκιμο προ¬ 
σωπικό, υπό την προϋπόθεση ότι θα κριθεί για τη μονιμο¬ 
ποίησή του ως δημόσιος υπάλληλος από το υπηρεσιακό 
συμβούλιο της υπηρεσίας υποδοχής και εφόσον υποβάλ¬ 
λει σχετική αίτηση εντός έξι (6) μηνών από τη μονιμοποί¬ 
ηση. Η μονιμοποίηση του δόκιμου προσωπικού γίνεται 
κατά τα άλλα σύμφωνα με τις διατάξεις του Υπαλληλι¬ 
κού Κώδικα. Ως κρίση για το ευδόκιμο λαμβάνεται αυτή 
του εδαφίου β' της παρ. 1 του παρόντος άρθρου. 

7. Οι μετατάξεις γίνονται με κοινή απόφαση των Υπουρ¬ 
γών Εσωτερικών, Δημόσιας Διοίκησης και Αποκέντρωσης, 
Οικονομίας και Οικονομικών, Μεταφορών και Επικοινω¬ 
νιών και του αρμόδιου κατά περίπτωση Υπουργού. 

Με την ίδια απόφαση γίνεται και η σύσταση θέσεων, 
όταν δεν υπάρχουν κενές οργανικές θέσεις. 

8. Οι πράξεις μετάταξης δημοσιεύονται σε περίληψη 
στην Εφημερίδα της Κυβερνήσεως, με ευθύνη της υπη¬ 
ρεσίας υποδοχής, η οποία μεριμνά για την εγγραφή της 
σχετικής πίστωσης. Ο χρόνος που διανύθηκε στο Ταχυ¬ 
δρομικό Ταμιευτήριο, ο χρόνος που αναγνωρίστηκε ως 
χρόνος υπηρεσίας, καθώς και ο χρόνος που θα διανυθεί 
μέχρι να ολοκληρωθεί η μετάταξη, θεωρείται ότι διανύ- 
θηκε στην υπηρεσία υποδοχής για όλες τις έννομες συ¬ 
νέπειες. 

9. Με κοινή απόφαση, που εκδίδεται εντός τριών (3) 
μηνών από τη δημοσίευση του νόμου αυτού, των Υπουρ¬ 
γών Εσωτερικών, Δημόσιας Διοίκησης και Αποκέντρω¬ 
σης και Μεταφορών και Επικοινωνιών ρυθμίζεται η διαδι¬ 
κασία υποβολής αίτησης, η εν γένει διαδικασία και τα 
κριτήρια κατάταξης σε περίπτωση ύπαρξης περισσότε¬ 
ρων υποψηφίων για την ίδια θέση και κάθε σχετικό θέμα 
για τις ανωτέρω μετατάξεις. 

10. Μόνιμοι υπάλληλοι Ν.Π.Ι.Δ. εποπτευόμενων από 
το Υπουργείο Μεταφορών και Επικοινωνιών ή άλλο 
Υπουργείο, που είναι αποσπασμένοι κατά τη δημοσίευση 
του νόμου αυτού στο Ταχυδρομικό Ταμιευτήριο και η 
απόσπασή τους έχει διαρκέσει κατά τη δημοσίευση του 
νόμου αυτού τουλάχιστον δύο (2) έτη συνολικά, μπορούν 
να μεταφερθούν σε κενές ή συνιστώμενες θέσεις της 
Εταιρείας, κατόπιν απόφασης του Διοικητικού Συμβουλί¬ 
ου αυτής και εφόσον οι ενδιαφερόμενοι υποβάλουν αί¬ 
τηση εντός αποκλειστικής προθεσμίας δύο (2) μηνών 
από τη δημοσίευση του παρόντος νόμου. 

11. Με προεδρικό διάταγμα, που εκδίδεται με πρόταση 
των Υπουργών Οικονομίας και Οικονομικών, Εσωτερι¬ 
κών, Δημόσιας Διοίκησης και Αποκέντρωσης και Μετα¬ 
φορών και Επικοινωνιών, ορίζονται οι όροι και οι προϋ¬ 
ποθέσεις για εθελούσια έξοδο υπαλλήλων που έχουν 
συμπληρώσει κατά τη δημοσίευση του παρόντος νόμου 


30ετή συνολική συντάξιμη υπηρεσία στο Ταχυδρομικό 
Ταμιευτήριο. 

12. Σε περίπτωση λύσης της Εταιρείας για οποιονδή- 
ποτε λόγο ή αλλαγής του ιδιοκτησιακού καθεστώτος, το 
μεταφερόμενο προσωπικό, που υπηρετούσε κατά την 
έναρξη ισχύος του παρόντος νόμου και μεταφέρθηκε και 
εξακολουθεί να υπηρετεί σε αυτήν, μετατάσσεται σύμ¬ 
φωνα με τα οριζόμενα στις παραγράφους 6, 7, 8 και 9 
του παρόντος άρθρου. 

13. Από την έναρξη ισχύος του παρόντος παύει η Υπη¬ 
ρεσία του Νομικού Συμβουλίου του Κράτους στο Ταχυ¬ 
δρομικό Ταμιευτήριο και η Υπηρεσία του Επιτρόπου του 
Ελεγκτικού Συνεδρίου. 

Άρθρο έκτο 
Ασφαλιστικά θέματα 

1. Το προσωπικό της Εταιρείας προσλαμβάνεται με 
σύμβαση εργασίας ιδιωτικού δικαίου. Το προσλαμβανό¬ 
μενο στην Εταιρεία προσωπικό υπάγεται στην ασφάλιση 
του κλάδου συντάξεων και του κλάδου ασθένειας του 
Ι.Κ.Α. και διέπεται από τις διατάξεις της οικείας νομοθε¬ 
σίας για το προσωπικό με σχέση εργασίας ιδιωτικού δι¬ 
καίου. 

2. Οι μέχρι την έναρξη ισχύος του παρόντος νόμου μό¬ 
νιμοι υπάλληλοι του Ταχυδρομικού Ταμιευτηρίου υπάγο¬ 
νται στην υγειονομική περίθαλψη των εργαζομένων του 
Δημοσίου. Μπορούν όμως να επιλέξουν τον κλάδο ασθέ¬ 
νειας του Ι.Κ.Α. για την ασφάλισή τους. Η επιλογή αυτή 
μπορεί να γίνει εντός αποκλειστικής προθεσμίας δώδεκα 
(12) μηνών από τη δημοσίευση του παρόντος. 

3. Το προσωπικό που υπηρετεί κατά τη δημοσίευση 
του νόμου αυτού στο Ταχυδρομικό Ταμιευτήριο, εξακο¬ 
λουθεί να διέπεται, με την επιφύλαξη της προηγούμενης 
παραγράφου, από το συνταξιοδοτικό και ασφαλιστικό 
καθεστώς κύριας και επικουρικής ασφάλισης και πρό¬ 
νοιας, στο οποίο υπάγεται και σήμερα. 

Άρθρο έβδομο 
Προσλήψεις 

1. Το προσωπικό της Εταιρείας προσλαμβάνεται με 
απόφαση του Διοικητικού Συμβουλίου ή των υπ’ αυτού 
εξουσιοδοτημένων οργάνων, σύμφωνα με τις διατάξεις 
που ισχύουν κάθε φορά για την πρόσληψη προσωπικού 
από τις τράπεζες. 

2. Για την κάλυψη των αναγκών της Εταιρείας και μέ¬ 
χρι την έκδοση από την Τράπεζα της Ελλάδος της πρά¬ 
ξης που προβλέπεται στην παρ. 5 του άρθρου ένατου 
του παρόντος συνιστώνται σαράντα (40) θέσεις εξειδι- 
κευμένου προσωπικού με σύμβαση εργασίας αορίστου 
χρόνου, που καλύπτονται από πτυχιούχους Α.Ε.Ι. με 
γνώση μιας τουλάχιστον ξένης γλώσσας και με εργασια¬ 
κή εμπειρία στον τραπεζικό τομέα ή μεταπτυχιακό τίτλο. 
Για την πλήρωση των παραπάνω θέσεων και μέχρι την 
έκδοση της ανωτέρω πράξης από την Τράπεζα της Ελ¬ 
λάδος η Εταιρεία εξομοιώνεται ως προς τις προϋποθέ¬ 
σεις και τη διαδικασία έγκρισης με τις Τράπεζες των 
οποίων οι μετοχές είναι εισηγμένες στο Χρηματιστήριο 
Αξιών Αθηνών και εξαιρείται από τις διατάξεις του ν. 
2190/1994, όπως αυτός ισχύει κάθε φορά, καθώς και από 
κάθε άλλη σχετική διάταξη. 

3. Με απόφασή του το Διοικητικό Συμβούλιο της Εται¬ 
ρείας καθορίζει τις ειδικότητες του προσωπικού της 

προηγούμενης παραγράφου. Με τη σχετική προκήρυξη 
προσδιορίζει τα κριτήρια και τη διαδικασία επιλογής του 
προσωπικού. Η επιλογή γίνεται από επιτροπή, τη συγκρό¬ 
τηση και σύνθεση της οποίας ορίζει Διοικητικό Συμβούλιο 
της Εταιρείας και ύστερα από συνέντευξη των υποψηφί¬ 
ων που πληρούν τα τυπικά προσόντα, όπως αυτά καθορί¬ 
ζονται στην προκήρυξη. 

Άρθρο όγδοο 

Έργα - Προμήθειες - Υπηρεσίες 

1. Οι όροι και οι διαδικασίες ανάθεσης μελετών, εκτέ¬ 
λεσης έργων και εργασιών, παροχής υπηρεσιών, προμη¬ 
θειών κινητών πραγμάτων και εξοπλισμού και συναφών 
εργασιών, αγορών ακινήτων, ανταλλαγών και πωλήσεων 
κινητών και ακινήτων πραγμάτων και μισθώσεων, εκμι- 
σθώσεων και γενικά παραχωρήσεων χρήσης και κάθε άλ¬ 
λου ενοχικού ή εμπράγματου δικαιώματος σε περιουσια¬ 
κά στοιχεία της Εταιρείας, ρυθμίζονται με κανονισμούς 
που καθορίζονται με απόφαση του Διοικητικού Συμβου¬ 
λίου της Εταιρείας. 

2. Η Εταιρεία εξαιρείται από το πεδίο εφαρμογής των 
διατάξεων της κείμενης νομοθεσίας περί ανάθεσης 
εκτελέσεως έργων, προμηθειών, μελετών, παροχής 
υπηρεσιών, εκμισθώσεων και εκποιήσεων του δημόσιου 
τομέα, με την επιφύλαξη των διατάξεων της κοινοτικής 
νομοθεσίας. 

Άρθρο ένατο 
Μεταβατικές διατάξεις 

1. Από τη δημοσίευση της πράξεως, που αναφέρεται 
στην παρ. 5 του παρόντος άρθρου, η Εταιρεία αποτελεί 
πιστωτικό ίδρυμα κατά την έννοια του άρθρου 2 εδ. 1 του 
ν. 2076/1992 (ΦΕΚ 130 Α ') και ασκεί όλες τις δραστηριό¬ 
τητες ενός πιστωτικού ιδρύματος σύμφωνα με την κείμε¬ 
νη νομοθεσία, εκτός αν άλλως ορίζεται στον παρόντα 
νόμο. 

2. Μέχρι τη δημοσίευση της πράξεως της παραγράφου 
5, η Εταιρεία ασκεί τις εργασίες της επόμενης παραγρά¬ 
φου. 

3. α) Αποδοχή καταθέσεων ή άλλων επιστρεπτέων κε¬ 
φαλαίων, 

β) χορήγηση πιστώσεων ως εξής: 
βα) πόσης φύσεως δανείων και πιστώσεων σε φυσικά 
πρόσωπα (όπως ενδεικτικά στεγαστικά, καταναλωτικά, 
προσωπικά, καταναλωτικά για αγορά ειδών διαρκείας), 
ββ) χρηματοδοτήσεις αγοράς επαγγελματικής στέγης, 
βγ) χορήγηση δανείων και πιστώσεων σε δημόσιες 
επιχειρήσεις και οργανισμούς, 
βδ) συμμετοχή σε κοινοπρακτικά δάνεια (ομολογιακά 
σε ευρώ και σε συνάλλαγμα), 
βε) χορήγηση πάσης φύσεως λοιπών δανείων και πι¬ 
στώσεων μέχρι ποσοστού 20% επί των ιδίων κεφαλαίων, 
βστ) πράξεις πρακτορείας επιχειρηματικών απαιτήσεων, 
γ) έκδοση και διαχείριση μέσων πληρωμής (πιστωτι¬ 
κών και χρεωστικών καρτών, ταξιδιωτικών και τραπεζι¬ 
κών επιταγών), 

δ) εγγυήσεις και αναλήψεις υποχρεώσεων, 
ε) συναλλαγές για λογαριασμό της Εταιρείας «Ταχυ¬ 
δρομικό Ταμιευτήριο» ή της πελατείας της σε: 

I. μέσα χρηματαγοράς (όπως ενδεικτικά αξιόγραφα, 
πιστοποιητικά καταθέσεων), 

II. συνάλλαγμα, 


III. προθεσμιακά συμβόλαια χρηματοπιστωτικών τίτ¬ 
λων ή χρηματοοικονομικά δικαιώματα, 

IV. συμβάσεις ανταλλαγής επιτοκίων και νομισμάτων, 

V. κινητές αξίες, 

στ) συμμετοχές σε εκδόσεις τίτλων και παροχή συνα¬ 
φών υπηρεσιών περιλαμβανομένων ειδικότερα και των 
υπηρεσιών αναδόχου εκδόσεως τίτλων, 
ζ) μεσολάβηση στις διατραπεζικές αγορές, 
η) διαχείριση χαρτοφυλακίου ή παροχή συμβουλών για 
τη διαχείριση χαρτοφυλακίου, 
θ) παροχή συμβουλών σε επιχειρήσεις για αναδιαρ¬ 
θρώσεις ή εξυγίανση, 
ι) φύλαξη και διαχείριση κινητών αξιών, 
ια) εμπορικές πληροφορίες, περιλαμβανομένων και 
των υπηρεσιών αξιολόγησης πιστοληπτικής ικανότητας 
πελατών, 

ιβ) ενεχυροδανειστικές εργασίες, 
ιγ) εκμίσθωση θυρίδων, 

ιδ) πράξεις διενέργειας πληρωμών και μεταφοράς κε¬ 
φαλαίων. 

4. Εντός δεκαοκτώ μηνών από τη δημοσίευση του πα¬ 
ρόντος νόμου το Διοικητικό Συμβούλιο υποχρεούται να 
υποβάλει στην Τράπεζα της Ελλάδος τα ακόλουθα στοι¬ 
χεία: α) δήλωση για το ύψος των ίδιων κεφαλαίων της 
Εταιρείας, β) γνωστοποίηση δύο τουλάχιστον προσώ¬ 
πων με εμπειρία σε τραπεζικά θέματα, που θα έχουν την 
ευθύνη για τη διοίκηση και τη λειτουργία της, γ) πρό¬ 
γραμμα επιχειρηματικής δράσης για τις εργασίες που 
σχεδιάζει να αναπτύξει στο διάστημα των επόμενων δύο 
χρόνων, δ) στοιχεία για την οργανωτική και διοικητική 
διάρθρωση της Εταιρείας, το τηρούμενο λογιστικό σύ¬ 
στημα, καθώς και τον αριθμό και τα προσόντα του υπη- 
ρετούντος προσωπικού. 

5. Εντός τριών μηνών από της υποβολής των ανωτέρω 
στοιχείων η Τράπεζα της Ελλάδας εκδίδει, μετά από 
έλεγχο τήρησης των όρων του παρόντος, πράξη, σύμ¬ 
φωνα με την παράγραφο 4 του άρθρου 3 του ν. 2076/ 
1992, όπως αυτή προστέθηκε με το άρθρο 38 του ν. 
2937/2001 (ΦΕΚ 169 Α'). Η πράξη αυτή δημοσιεύεται 
στην Εφημερίδα της Κυβερνήσεως και επέχει θέση 
άδειας λειτουργίας. Μέχρι τη δημοσίευση της παραπάνω 
πράξης διατηρείται η εγγύηση του Ελληνικού Δημοσίου 
για τις πάσης φύσεως καταθέσεις στο Ταχυδρομικό Τα¬ 
μιευτήριο. 

6. Οι διατάξεις του άρθρου 62 παρ. 1 έως και 5 του ν. 
2214/1994 ( ΦΕΚ 75 Α'), όπως ίσχυσαν για το Ταχυδρο¬ 
μικό Ταμιευτήριο, σύμφωνα με το άρθρο 19 του ν. 2322/ 
1995 (ΦΕΚ 143 Α') εφαρμόζονται και στην Εταιρεία. 

7. Η διάταξη της προηγούμενης παραγράφου του πα¬ 
ρόντος άρθρου ισχύει επί δύο (2) έτη από τη δημοσίευση 
του νόμου αυτού στην Εφημερίδα της Κυβερνήσεως. 

8. Ισολογισμό έναρξης της συνιστώμενης Εταιρείας 
αποτελεί ο εγκεκριμένος από τον Υπουργό Μεταφορών 
και Επικοινωνιών και ελεγμένος από Ορκωτό Λογιστή - 
Ελεγκτή ισολογισμός του Ταχυδρομικού Ταμιευτηρίου 
της 31.12.2001. Όλες οι πράξεις του Ταχυδρομικού Τα¬ 
μιευτηρίου από την 1.1.2002 μέχρι τη σύσταση της Εται¬ 
ρείας θεωρούνται ως διενεργηθείσες για λογαριασμό 
αυτής και τα ποσά αυτών μεταφέρονται με συγκεντρωτι¬ 
κή εγγραφή στα βιβλία της. Το αρχικό μετοχικό κεφά¬ 
λαιο της Εταιρείας, που ανέρχεται σε εννιακόσια (900) 
εκατομμύρια ευρώ αποτελεί μερική κεφαλαιοποίηση των 
ιδίων κεφαλαίων του Ταχυδρομικού Ταμιευτηρίου, όπως 
αυτά προκύπτουν από τον ισολογισμό του της 

31.12.2001, ο οποίος έχει ελεγχθεί από Ορκωτό Ελε¬ 
γκτή - Λογιστή και εγκριθεί από τον Υπουργό Μεταφο¬ 
ρών και Επικοινωνιών. Το μη κεφαλαιοποιούμενο μέρος 
των ιδίων κεφαλαίων του Ταχυδρομικού Ταμιευτηρίου 
και η υπεραξία από την αποτίμηση της αξίας των ακινή¬ 
των κατά την παρ. 3 του άρθρου τρίτου του παρόντος νό¬ 
μου άγονται σε ειδικό αποθεματικό, το οποίο δεν υπόκει- 
ται σε οποιαδήποτε φορολογία. Το θετικό αποτέλεσμα 
της λειτουργίας του Ταχυδρομικού Ταμιευτηρίου κατά 
τη χρήση του 2001, όπως αυτό προκύπτει από τον ελεγ¬ 
μένο από τον Ορκωτό Λογιστή - Ελεγκτή και εγκεκριμέ¬ 
νο από τον Υπουργό Μεταφορών και Επικοινωνιών ισο¬ 
λογισμό της 31.12.2001, καταβάλλεται εξ ολοκλήρου 
στο Ελληνικό Δημόσιο. Οι εκτιμήσεις από την αποτίμηση 
των ακινήτων, σύμφωνα με την παράγραφο 3 του τρίτου 
άρθρου του παρόντος νόμου, ενσωματώνονται στις ετή¬ 
σιες οικονομικές καταστάσεις της εταιρείας της πρώτης 
μετά τη σύσταση χρήσης. 

9. Κατ’ εξαίρεση στα αποτελέσματα της πρώτης χρή- 
σεως προσμετρώνται και τα αποτελέσματα της λειτουρ¬ 
γίας του Ταχυδρομικού Ταμιευτηρίου από την 1.1.2002 
μέχρι τη σύσταση της Εταιρείας. 

10. Σε περίπτωση εισαγωγής της Εταιρείας στο Χρη¬ 
ματιστήριο Αξιών Αθηνών τυγχάνουν εφαρμογής οι δια¬ 
τάξεις περί Διεθνών Λογιστικών Προτύπων του ν. 
2992/2002 (ΦΕΚ 54 Α'). 

11. Απαιτήσεις του Ταχυδρομικού Ταμιευτηρίου έναντι 
του Ελληνικού Δημοσίου από εγγυήσεις που κατέπεσαν 
μέχρι 31.12.2001 διαγράφονται. 

12. Μέχρι τη δημοσίευση της πράξεως που αναφέρε- 
ται στην παράγραφο 5 του παρόντος άρθρου, μπορεί να 
ορίζεται με απόφαση του Διοικητικού Συμβουλίου ωρά¬ 
ριο λειτουργίας των καταστημάτων της Εταιρείας ή ορι¬ 
σμένων από αυτά κατά τις απογευματινές ώρες. 

Άρθρο δέκατο 
Τελικές διατάξεις 

1. Επί των πάσης φύσεως χορηγήσεων, όπως αυτές 
ορίζονται στο άρθρο 22 του ν. 2515/1997, το ποσοστό 
της εισφοράς της παρ. 3 του άρθρου 1 του ν. 128/1975 
της Εταιρείας δεν δύναται να υπερβαίνει το σήμερα 
ισχύον για το Ταχυδρομικό Ταμιευτήριο. Μετά τη θέση 
σε ισχύ του νόμου αυτού, τυχόν ευνοϊκότερες ρυθμίσεις 
για άλλα πιστωτικά ιδρύματα εφαρμόζονται αυτοδικαίως 
και για την Εταιρεία. 

2. Από τη δημοσίευση του παρόντος νόμου, καταργεί- 
ται η επιβολή τέλους χαρτοσήμου στις πάσης φύσεως 
συμβάσεις χορηγήσεων της Εταιρείας. 

3. Οι μετοχές της Εταιρείας μπορούν να εισαχθούν 
προς διαπραγμάτευση στο Χρηματιστήριο Αξιών Αθηνών 
ή και σε οποιοδήποτε διεθνώς αναγνωρισμένο Χρηματι¬ 
στήριο Αξιών με απόφαση της Γενικής Συνέλευσης των 
μετόχων. Για τον υπολογισμό των κερδοφόρων χρήσεων 
συνυπολογίζονται οι τρεις (3) προηγούμενες χρήσεις του 
Ταχυδρομικού Ταμιευτηρίου ως δημόσιας υπηρεσίας. 

4. Η Εταιρεία δύναται να εκτελεί τις εργασίες της και 
μέσα από το δίκτυο του ΕΛ.ΤΑ., είτε με δικό της προσω¬ 
πικό είτε και με προσωπικό του ΕΛ.ΤΑ. και των πρακτο¬ 
ρείων του. Στις περιπτώσεις αυτές για τις υποχρεώσεις 
απορρήτου και εχεμύθειας ευθύνονται εις ολόκληρον 
και ο ΕΛ.ΤΑ. και το προσωπικό του. Η διάταξη του άρ¬ 
θρου 2 παρ. 1 του ν.δ. 1059/1971, όπως ισχύει, έχει 
εφαρμογή και στη διοίκηση του ΕΛ.ΤΑ. και στους προ- 


στηθέντες από αυτόν υπαλλήλους. 

5. Από της δημοσιεύσεως του παρόντος νόμου στην 
Εφημερίδα της Κυβερνήσεως η Εταιρεία υπάγεται στο 
πεδίο εφαρμογής του ν. 2396/1996 (ΦΕΚ 73 Α'). 

6. Τα ποσά που καταβλήθηκαν από το Ταχυδρομικό 
Ταμιευτήριο σε βάρος του προϋπολογισμού του και αφο¬ 
ρούν το Επίδομα Πληροφορικής (Επίδομα Προσέλκυσης 
και Παραμονής), τις πάσης φύσεως αμοιβές, αποζημιώ¬ 
σεις και επιδόματα στο προσωπικό του θεωρούνται ως 
νομίμως καταβληθέντα, εφόσον οι σχετικές καταβολές 
αφορούν το χρονικό διάστημα από 1.1.1994 έως την 
ισχύ του παρόντος νόμου. 

7. Καταλογισμοί που συντελέστηκαν για τις ανωτέρω 
δαπάνες δεν εκτελούνται και τα τυχόν βεβαιωθέντα πο¬ 
σά για την αιτία αυτή, σε βάρος μελών των συλλογικών 
οργάνων και των υπαλλήλων του Ταχυδρομικού Ταμιευ¬ 
τηρίου, διαγράφονται. 

8. Με απόφαση του Υπουργού Μεταφορών και Επικοι¬ 
νωνιών, η οποία εκδίδεται εντός δεκαπέντε (15) ημερών 
από τη δημοσίευση στην Εφημερίδα της Κυβερνήσεως 
του νόμου αυτού, ορίζεται το Διοικητικό Συμβούλιο, που 
θα διοικήσει την Εταιρεία μέχρι την πρώτη Τακτική Γενι¬ 
κή Συνέλευση της Εταιρείας. Με την έκδοση της προα- 
ναφερόμενης απόφασης του Υπουργού Μεταφορών και 
Επικοινωνιών λήγει η θητεία του υπάρχοντος Διοικητι¬ 
κού Συμβουλίου του Ταχυδρομικού Ταμιευτηρίου, που 
μέχρι τότε ασκεί τα καθήκοντά του. 

9. Η Πρόεδρος και οι Αντιπρόεδροι του Διοικητικού 
Συμβουλίου του Ταχυδρομικού Ταμιευτηρίου κατά τη δη¬ 
μοσίευση του νόμου αυτού διατηρούν τις ιδιότητες αυ¬ 
τές στην Εταιρεία μέχρι την πρώτη Τακτική Γενική Συνέ¬ 
λευση των μετόχων αυτής. 

10. Οι εκπρόσωποι των εργαζομένων στο Διοικητικό 
Συμβούλιο και οι αναπληρωτές τους κατά τη δημοσίευση 
του νόμου αυτού διατηρούν τις ιδιότητες αυτές μέχρι 
την πρώτη Τακτική Συνέλευση των μετόχων της Εταιρείας. 

11. Οι Ελεγκτές της πρώτης εταιρικής χρήσης, καθώς 
και η αμοιβή τους, θα καθοριστούν με απόφαση του Δ.Σ. 
της εταιρείας. 

12. Με απόφαση του Διοικητικού Συμβουλίου της Εται¬ 
ρείας διατίθεται ποσό δεκαεπτά εκατομμυρίων ευρώ από 
τα κατά τη δημοσίευση του νόμου αυτού υπάρχοντα 
αποθεματικά του Ταχυδρομικού Ταμιευτηρίου, σε λογα¬ 
ριασμό, που υπάρχει ή πρόκειται να συσταθεί με όμοια 
απόφαση. Το προϊόν της εκμετάλλευσης του ως άνω λο¬ 
γαριασμού διατίθεται για την κάλυψη στεγαστικών πα¬ 
ροχών στους απασχολούμενους στην Εταιρεία. Κάθε 
σχετικό με το λογαριασμό αυτόν θέμα καθορίζεται με 
απόφαση του Διοικητικού Συμβουλίου. 

13. α. Εντός δεκαοκτώ μηνών από τη δημοσίευση του 
νόμου αυτού μετοχές της Α.Ε. με την επωνυμία «Ταχυ¬ 
δρομικό Ταμιευτήριο Ελλάδος Ανώνυμη Τραπεζική Εται¬ 
ρεία» διατίθενται σε ασφαλιστικούς οργανισμούς και 
ασφαλιστικά ταμεία, σύμφωνα με τη διαδικασία και κατ’ 
ανάλογο εφαρμογή του ν. 3049/2002 (ΦΕΚ 212 Α') και 
των άλλων κειμένων διατάξεων. 

β. Η διάταξη του προηγούμενου εδαφίου εφαρμόζεται 
και για τη μεταβίβαση μετοχών της Α.Ε. με την επωνυμία 
«Ταχυδρομικό Ταμιευτήριο Ελλάδος Ανώνυμη Τραπεζι¬ 
κή Εταιρεία» προς την Α.Ε. με την επωνυμία «Ελληνικά 
Ταχυδρομεία Α.Ε.», καθώς και μετοχών της δεύτερης 
προς την πρώτη, μέχρι ποσοστού 10% των μετοχικών 
τους κεφαλαίων. 

14. Με απόφαση του Διοικητικού Συμβουλίου διατίθε- 

ται για κοινωφελείς, εκπαιδευτικούς και αναπτυξιακούς 
σκοπούς έως και το 3% επί των ετήσιων καθαρών κερ¬ 
δών της Εταιρείας μετά από φόρους. 

ΚΕΦΑΛΑΙΟ Β 
ΛΟΙΠΕΣ ΔΙΑΤΑΞΕΙΣ 

Άρθρο ενδέκατο 
Ρύθμιση θεμάτων επιβατικών και 
εμπορευματικών μεταφορών 

1. α. Εντός των συρμών, των σταθμών και γενικότερα 
των εγκαταστάσεων του ΜΕΤΡΟ απαγορεύονται η ενα¬ 
πόθεση ή μεταφορά εύφλεκτων ή επικίνδυνων υλών, 
υλικών και αντικειμένων, η μεταφορά ζώων εκτός των 
περιπτώσεων ζώων συνοδείας αναπήρων ή μικρών κα¬ 
τοικίδιων ζώων, που μεταφέρονται εντός κατάλληλων 
για το σκοπό αυτόν μέσων, η κατανάλωση πόσης «ρύσε¬ 
ως ποτών και φαγητών, η άσκηση οποιοσδήποτε εμπορι¬ 
κής δραστηριότητας από μικροπωλητές, εφημεριδοπώ¬ 
λες ή λαχειοπώλες. 

Εξαιρούνται της παρούσας ρύθμισης οι δραστηριότη¬ 
τες εκμετάλλευσης από την ΑΤΤΙΚΟ ΜΕΤΡΟ ΕΤΑΙΡΕΙΑ 
ΛΕΙΤΟΥΡΓΙΑΣ Α.Ε.. 

β. Με προεδρικό διάταγμα, που εκδίδεται με πρόταση 
των Υπουργών Δικαιοσύνης, Μεταφορών και Επικοινω¬ 
νιών και Δημόσιας Τάξης καθορίζονται οι διοικητικές κυ¬ 
ρώσεις, τα όργανα και η διαδικασία επιβολής τους και 
κάθε άλλη σχετική λεπτομέρεια για την παράβαση των 
απαγορεύσεων της παραγράφου 1 του παρόντος άρ¬ 
θρου. Σε περίπτωση επιβολής προστίμου, αυτό κυμαίνε¬ 
ται από τριάντα (30) ευρώ έως τρεις χιλιάδες (3.000) ευ¬ 
ρώ, ανάλογα με τη βαρύτητα της παράβασης. 

γ. Επιτρέπεται η απομάκρυνση πέραν των εξόδων των 
σταθμών των παραβατών της πρώτης παραγράφου από 
την Ελληνική Αστυνομία, τους ειδικούς φρουρούς της 
Ελληνικής Αστυνομίας της παρ. 3 του άρθρου 1 του ν. 
2838/2000 και από τα εξουσιοδοτημένα από την ΑΤΤΙΚΟ 
ΜΕΤΡΟ ΕΤΑΙΡΕΙΑ ΛΕΙΤΟΥΡΓΙΑΣ Α.Ε. όργανα. 

δ. Με κοινή απόφαση των Υπουργών Δικαιοσύνης, 
Δημόσιας Τάξης και Μεταφορών και Επικοινωνιών μπο¬ 
ρεί να επεκταθεί η εφαρμογή των προηγούμενων εδαφί¬ 
ων και στους χώρους, εγκαταστάσεις, συρμούς ή οχή¬ 
ματα άλλων μέσων μαζικής μεταφοράς. 

2. α. Το εδάφιο δεύτερο της παραγράφου 1 του άρ¬ 
θρου 11 του ν. 803/1978 (ΦΕΚ 123 Α'), όπως τροποποιή¬ 
θηκε με το άρθρο 4 του ν. 2465/1997, αντικαθίσταται ως 
ακολούθως: 

«Με προεδρικό διάταγμα, που εκδίδεται με πρόταση 
των Υπουργών Περιβάλλοντος, Χωροταξίας και Δημόσιων 
Εργων και Μεταφορών και Επικοινωνιών, καθορίζονται οι 
όροι και προϋποθέσεις ίδρυσης και λειτουργίας των σταθ¬ 
μών αυτών (όπως θέση, χρήσεις γης, χώρος, εσωτερική 
διάταξη, χώροι υγιεινής), η διαδικασία και οι προϋποθέ¬ 
σεις χορήγησης της πιο πάνω άδειας, καθώς και οι όροι 
και προϋποθέσεις συνέχισης της λειτουργίας των σταθ¬ 
μών αυτών που λειτουργούσαν για μία τετραετία.» 

β. Με αποφάσεις του Υπουργού Μεταφορών και Επι¬ 
κοινωνιών καθορίζονται οι όροι και προϋποθέσεις ίδρυ¬ 
σης και λειτουργίας υπερτοπικών σταθμών ή σταθμών 
εθνικής εμβέλειας υπεραστικών λεωφορείων, καθώς και 
οι όροι και προϋποθέσεις ίδρυσης και λειτουργίας μεγά¬ 
λων εμπορευματικών κέντρων. 

3. Καταργείται το εδάφιο ζ' του άρθρου 50 του ν. 


2963/2001 (ΦΕΚ 268 Α ) και επαναφέρεται σε ισχύ το 
άρθρο 18του ν. 1903/1990 (ΦΕΚ 142 Α'), όπως έχει τρο¬ 
ποποιηθεί με την παρ. 8 του άρθρου 44 του ν. 2963/ 2001 
(ΦΕΚ 268 Α'). 

4. Το εδάφιο γ' της παρ. 2 του άρθρου 14 του ν. 2963/ 
2001 (ΦΕΚ 268 Α') τίθεται σε ισχύ την 31.3.2003. 

5. Στο άρθρο 41 του ν. 2963/2001 προστίθεται η φρά¬ 
ση: 

«Οι διοικητικές κυρώσεις επιβάλλονται για παραβά¬ 
σεις του Κεφαλαίου Β' του νόμου αυτού και των διαταγ¬ 
μάτων και αποφάσεων, που εκδίδονται κατ’ εξουσιοδό¬ 
τηση αυτού.» 

6. Μετά την παρ. 10 του άρθρου 4 του 2669/1998 (ΦΕΚ 
283 Α') προστίθεται παράγραφος 11 ως ακολούθως: 

«11. Στα Διοικητικά Συμβούλια του Ο.Α.Σ.Α. και των 
Ε.Φ..Σ.Ε. μπορεί με απόφαση του Διοικητικού Συμβουλίου 
να ορίζεται Αντιπρόεδρος, οι αποδοχές του οποίου κα¬ 
θορίζονται σύμφωνα με την παράγραφο 10 του παρό¬ 
ντος άρθρου.» 

7. Η παράγραφος 6 της περίπτωσης I' του άρθρου 1 
του ν. 2647/1998 αντικαθίσταται ως ακολούθως: 

«6) Ο προγραμματισμός και η διενέργεια εξετάσεων, η 
συγκρότηση εξεταστικών επιτροπών και η χορήγηση πι¬ 
στοποιητικών επαγγελματικής ικανότητας οδικού μετα¬ 
φορέα επιβατών ή εμπορευμάτων στους απόφοιτους 
των σχολών Επαγγελματικής Κατάρτισης Μεταφορέων 
(άρθρα 3 και 5 του π.δ. 586/1988 (ΦΕΚ 282 Α'), άρθρο 7 
του π.δ. 57/1989 (ΦΕΚ 28 Α'), άρθρο 3 του π.δ. 
294/1991 (ΦΕΚ 103 Α'), άρθρο 2 του π.δ. 211/1991 (ΦΕΚ 
79 Α'). 

Κάθε αίτηση υποψηφίου για συμμετοχή εξέτασης ή 
επανεξέτασης λόγω απόρριψης για απόκτηση Πιστο¬ 
ποιητικού Επαγγελματικής Ικανότητας Οδικού Μεταφο¬ 
ρέα επιβατών ή εμπορευμάτων εθνικών ή διεθνών μετα¬ 
φορών κατά τις ως άνω διατάξεις, όπως ισχύουν κάθε 
φορά, θα πρέπει να συνοδεύεται οπωσδήποτε, άλλως 
θεωρείται απαράδεκτη, με παράβολο τριάντα (30) ευρώ, 
ανεξάρτητα αν τελικά θα προσέλθει ή όχι στις εξετά¬ 
σεις, υπέρ Περιφερειακού Ταμείου Ανάπτυξης. Το ποσό 
αυτό μπορεί να αναπροσαρμόζεται με κοινή απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης και Οικονομίας και Οικονομικών, η οποία 
πρέπει να δημοσιεύεται στην Εφημερίδα της Κυβερνή- 
σεως. Το Περιφερειακό Ταμείο θα βαρύνουν οι δαπάνες 
διεξαγωγής των εξετάσεων των υποψηφίων για την 
απόκτηση Πιστοποιητικού Επαγγελματικής Ικανότητας 
Οδικού Μεταφορέα επιβατών και εμπορευμάτων των 
εθνικών και διεθνών μεταφορών.» 

8. α . Οι τακτικές ετήσιες κρίσεις του προσωπικού του 
Οργανισμού Σιδηροδρόμων Ελλάδος Α.Ε. για προαγω¬ 
γές του έτους 2002 και οι εκκρεμείς παρελθόντων ετών 
διενεργούνται, κατ’ εξαίρεση, με βάση τις ειδικές διατά¬ 
ξεις που έχουν συμφωνηθε! μεταξύ της διοίκησης του 
Ο.Σ.Ε. και της πιο αντιπροσωπευτικής δευτεροβάθμιας 
συνδικαλιστικής οργάνωσης των εργαζομένων στον 
Ο.Σ.Ε. με τη διαδικασία υπογραφής Επιχειρησιακής Συλ¬ 
λογικής Σύμβασης Εργασίας, που έχει ήδη συναφθεί και 
κατατεθεί στην αρμόδια υπηρεσία. 

β. Η παράγραφος 2 του άρθρου 17 του ν. 2671/1998 
(ΦΕΚ289 Α') καταργείται. 

9. α. Μετά το δεύτερο εδάφιο της παρ. 4 του άρθρου 
16 του ν. 2592/1998 (ΦΕΚ 57 Α'), όπως αυτό προστέθη¬ 
κε με την παρ. 17 του άρθρου 10 του ν. 2898/2001 (ΦΕΚ 
71 Α'), προστίθεται τρίτο εδάφιο ως εξής: 

«Στους Επιθεωρητές - Ελεγκτές του Σ.Ε.Ε.Υ.Μ.Ε. που 
διενεργούν επιθεωρήσεις και ελέγχους της εκπαίδευσης 
και εξέτασης των υποψήφιων οδηγών καταβάλλεται η ει¬ 
δική κατ’ αποκοπή αμοιβή των εξεταστών πρωτοβάθμιας 
ή δευτεροβάθμιας επιτροπής.» 

β. Το τελευταίο εδάφιο της παρ. 6 του άρθρου 19 του 
ν. 2671/1998 αντικαθίσταται ως εξής: 

«Η καταβολή των εντός και εκτός έδρας δαπανών με¬ 
τακίνησης, της ημερήσιας αποζημίωσης και της διανυ- 
κτέρευσης του Γενικού Επιθεωρητή, των Επιθεωρητών - 
Ελεγκτών και των μελών της Γραμματειακής και Διοικη¬ 
τικής Υποστήριξης του Σ.Ε.Ε.Υ.Μ.Ε. γίνεται είτε με χρη¬ 
ματικά εντάλματα προπληρωμής είτε μέσω πάγιας προ¬ 
καταβολής που τηρείται στο Σ.Ε.Ε.Υ.Μ.Ε.. Τα εν λόγω 
εντάλματα προπληρωμής ή η πάγια προκαταβολή προέρ¬ 
χονται από τον ειδικό λογαριασμό του ν.δ. 638/1970, 
που τηρεί το Υπουργείο Μεταφορών και Επικοινωνιών 
στην Εθνική Τράπεζα της Ελλάδος.» 

10. Το άρθρο 27 του ν. 2072/1992 (ΦΕΚ 125 Α') «Ρύθ¬ 
μιση επαγγέλματος ειδικού τεχνικού προσθετικών και 
ορθωτικών κατασκευών και λοιπών ειδών αποκατάστα¬ 
σης και άλλες διατάξεις» αντικαθίσταται ως εξής: 

«Στο άρθρο 9 του ν. 1965/1991 προστίθεται παράγρα¬ 
φος 9, η οποία έχει ως εξής: 

«9. Επιτρέπεται η υπό εισαγωγέων, παραγωγών ή 
αντιπροσώπων εισαγωγή, εναποθήκευση, εμπορία και 
διανομή φαρμακευτικών και διαγνωστικών προϊόντων, 
παραγόμενων ή εισαγόμενων δι’ ίδιον λογαριασμό ή δια 
λογαριασμό τρίτων, με ΦΙΧ αυτοκίνητα αυτών, εφόσον 
τηρούνται οι, υπό του νόμου, προβλεπόμενες προϋπο¬ 
θέσεις.» 

11. Στην παρ. 4 του άρθρου 52 του ν. 2696/1999 (ΦΕΚ 
57 Α') προστίθενται μετά το τρίτο εδάφιο τα εξής εδάφια: 

«Για την περιοχή αρμοδιότητας του Ο.Α.Σ.Α. και σε 
όλες τις περιπτώσεις καθορισμού οδών ή λωρίδων της 
παραγράφου αυτής, η επιλογή του είδους και του υλικού 
διαχωρισμού, η συνοδευτική οριζόντια και κατακόρυφη 
σήμανση εμπίπτουν στην αρμοδιότητα των υπηρεσιών 
του Υπουργείου Μεταφορών και Επικοινωνιών. Η υλο¬ 
ποίηση της σήμανσης, η τοποθέτηση και συντήρηση των 
διαχωριστικών μέσων ανήκουν στην αρμοδιότητα των 
εποπτευόμενων από αυτό Οργανισμών που βαρύνονται 
και με τις σχετικές δαπάνες. Οι προδιαγραφές και τα τε¬ 
χνικά χαρακτηριστικά του υλικού και των στοιχείων δια¬ 
χωρισμού καθορίζονται με απόφαση του Υπουργού Με¬ 
ταφορών και Επικοινωνιών.» 

Άρθρο δωδέκατο 

Θέματα Εθνικής Επιτροπής Τηλεπικοινωνιών 
και Ταχυδρομείων (Ε.Ε.Τ.Τ.) 

1. Στο άρθρο 4 του ν. 2867/2000 προστίθεται παράγρα¬ 
φος 10 ως εξής: 

«10. Το Υπηρεσιακό Συμβούλιο του προσωπικού της 
Ε.Ε.Τ.Τ. συγκροτείται με απόφαση του Προέδρου της, 
από τρία (3) μέλη της Επιτροπής και δύο (2) αιρετούς εκ¬ 
προσώπους των υπαλλήλων. Εως ότου εκλεγούν αιρετοί 
εκπρόσωποι του προσωπικού, και πάντως όχι πέραν των 
πέντε (5) μηνών από τη συγκρότησή του, το Υπηρεσιακό 
Συμβούλιο συγκροτείται από τα υπόλοιπα τρία (3) μέλη. 
Πρόεδρος του Υπηρεσιακού Συμβουλίου ορίζεται, με 
απόφαση του Προέδρου της Ε.Ε.Τ.Τ., το ένα από τα τρία 
(3) μέλη αυτής που μετέχουν στο Συμβούλιο. Κατά τα 
λοιπά εφαρμόζονται αναλογικά οι ισχύουσες για τα Υπη¬ 


ρεσιακά Συμβούλια διατάξεις του Υπαλληλικού Κώδικα. 
Το Δευτεροβάθμιο Πειθαρχικό Συμβούλιο της Ε.Ε.Τ.Τ. 
συγκροτείται με απόφαση του Προέδρου της από τρία 
(3) μέλη της Επιτροπής και δύο (2) αιρετούς εκπροσώ¬ 
πους των υπαλλήλων. 

Οι ανωτέρω ορίζονται με τους αναπληρωτές τους.» 

2. Στο άρθρο 12 του ν. 2867/2000 προστίθενται παρά¬ 
γραφοι 4 και 5 ως εξής: 

«4. Η Ε.Ε.Τ.Τ. μπορεί να λάβει τα αναγκαία μέτρα αυ- 
τεπάγγελτα ή κατόπιν καταγγελίας, όταν πιθανολογείται 
παράβαση διατάξεως του παρόντος νόμου ή της σχετι¬ 
κής δευτερογενούς νομοθεσίας και συντρέχει επείγου¬ 
σα περίπτωση αποτροπής άμεσα επικείμενου κινδύνου ή 
ανεπανόρθωτης βλάβης στον αιτούντα, ή στο δημόσιο 
συμφέρον, ιδίως δε όταν πιθανολογείται βλάβη στη δη¬ 
μόσια υγεία ή στο περιβάλλον. Η Ε.Ε.Τ.Τ. υποχρεούται 
να αποφανθεί το αργότερο μέσα σε προθεσμία είκοσι 
πέντε (25) ημερών από την ημερομηνία κατάθεσης της 
σχετικής αίτησης, αφού πρώτα ακουστούν τα ενδιαφε¬ 
ρόμενο μέρη. Η απόφαση της Ε.Ε.Τ.Τ. περί των αναγκαί¬ 
ων μέτρων είναι άμεσα εκτελεστή και μπορεί να επιβάλ¬ 
λει κύρωση ποσού μέχρι εκατό χιλιάδες (100.000) ευρώ 
για κάθε ημέρα μη συμμόρφωσης. Η διαδικασία των μέ¬ 
τρων αυτών καθορίζεται με απόφαση την οποία εκδίδει η 
Ε.Ε.Τ.Τ., εντός τριάντα (30) ημερών από τη θέση σε ισχύ 
της παρούσας διάταξης και δημοσιεύεται στην Εφημερί¬ 
δα της Κυβερνήσεως. 

5. Οι αποφάσεις της Ε.Ε.Τ.Τ., που εκδίδονται με βάση 
την προηγούμενη παράγραφο, υπόκεινται σε προσφυγή 
ενώπιον του Διοικητικού Εφετείου Αθηνών μέσα σε προ¬ 
θεσμία εξήντα (60) ημερών από την κοινοποίησή τους. 
Δικαίωμα προσφυγής έχει οποιοσδήποτε έχει έννομο 
συμφέρον και το Δημόσιο δια του Υπουργού Μεταφο¬ 
ρών και Επικοινωνιών. » 

Άρθρο δέκατο τρίτο 

Ρύθμιση θεμάτων Υπηρεσίας Πολιτικής Αεροπορίας 

1. Η παράγραφος 1 του άρθρου 9 του ν. 1815/1988 
«Κύρωση του Κώδικα Αεροπορικού Δικαίου» (ΦΕΚ 250 
Α') αντικαθίσταται ως εξής : 

«1. Τα αεροδρόμια διακρίνονται ιδίως σε αερολιμένες, 
ελικοδρόμια και πεδία προσγείωσης, σύμφωνα με όσα 
ορίζονται ειδικότερα με διάταγμα.» 

2. Η παράγραφος 1 του άρθρου 10 του ν.1815/1988 
(ΦΕΚ 250 Α'), όπως αντικαταστάθηκε με την παράγραφο 
13 του άρθρου 4 του ν. 2366/1995 (ΦΕΚ 256 Α') αντικα¬ 
θίσταται ως εξής : 

«1. Με προεδρικό διάταγμα, που εκδίδεται με πρόταση 
του Υπουργού Μεταφορών και Επικοινωνιών, ορίζονται: 

α. Τα σχετικά με ίδρυση, κατασκευή, εξοπλισμό, οργά¬ 
νωση και τους όρους λειτουργίας και εκμετάλλευσης 
των αεροδρομίων, ελικοδρομίων και πεδίων προσγείω¬ 
σης από το Δημόσιο ή από νομικά πρόσωπα δημοσίου ή 
ιδιωτικού δικαίου ή από φυσικά πρόσωπα, καθώς και τα 
προσόντα των προσώπων αυτών. 

β. Τα σχετικά με τη σύναψη και τους όρους συμβάσε¬ 
ων παραχώρησης δικαιώματος για την κατασκευή αερο¬ 
δρομίων, ελικοδρομίων και πεδίων προσγείωσης, με 
αντάλλαγμα την εκμετάλλευσή τους για ορισμένο χρονι¬ 
κό διάστημα από νομικό ή φυσικό πρόσωπο, καθώς και 
τα προσόντα των προσώπων αυτών. 

γ. Κάθε άλλο συναφές ζήτημα.» 

3. Η παράγραφος 1 του άρθρου 24 του ν.δ. 714/1970 

(ΦΕΚ 238 Α), όπως αυτό συμπληρώθηκε με την παρά¬ 
γραφο 15 εδ. β' του άρθρου 10 του ν. 2801/2000 (ΦΕΚ 
46 Α'), αντικαθίσταται ως εξής : 

«1. Με απόφαση του Διοικητή της Υ.Π.Α., που δημοσιεύ¬ 
εται στην Εφημερίδα της Κυβερνήσεως, εγκρίνονται Κα¬ 
νονισμοί που είναι αναγκαίοι για τη λειτουργία της 
Υ.Π.Α. και την άσκηση των αρμοδιοτήτων της, όπως αυ¬ 
τές προσδιορίζονται στην κείμενη νομοθεσία, καθώς και 
Κανονισμοί που εξειδικεύουν, κατά περίπτωση, απαιτή¬ 
σεις, στο πλαίσιο των κανόνων του Διεθνούς Οργανι¬ 
σμού Πολιτικής Αεροπορίας (ΙΟΑΟ) και λοιπών διεθνών 
οργανισμών στους οποίους μετέχει η Ελλάδα.» 

4. Τα εδάφια α', β', γ' και δ' της παραγράφου 1 του 
άρθρου 36 του ν. 2912/2001 (ΦΕΚ 94 Α') αντικαθίστα¬ 
νται ως ακολούθως: 

«α. Εναν συνταξιούχο ανώτατο δικαστικό λειτουργό ή 
έναν καθηγητή Νομικής Σχολής ή ένα ανώτατο μέλος 
του Νομικού Συμβουλίου του Κράτους εν ενεργεία ή συ- 
ντάξει, ως Πρόεδρο. 

β. Το Νομικό Σύμβουλο του Νομικού Συμβουλίου του 
Κράτους που υπηρετεί στο Υπουργείο Μεταφορών και 
Επικοινωνιών, ως Αντιπρόεδρο. 

γ. Τρία μέλη Διδακτικού Ερευνητικού Προσωπικού 
(Δ.Ε.Π.) Α.Ε.Ι. με ειδίκευση στο Δίκαιο των Μεταφορών 
και στο Κοινοτικό Δίκαιο. 

δ. Δύο (2) ανώτατους ή ανώτερους υπαλλήλους της 
Υ.Π.Α., εν ενεργεία ή εν συντάξει.» 

5. Η ισχύς της αριθ. πρωτ. ΟΙΚ 40172/4085/28.6.2002 
απόφασης του Πρωθυπουργού και των Υπουργών Οικο¬ 
νομίας και Οικονομικών και Μεταφορών και Επικοινω¬ 
νιών «Παράταση Υποχρέωσης Ελληνικού Δημοσίου ένα¬ 
ντι των Ελληνικών Αερομεταφορέων» (ΦΕΚ 868 Β ) και 
η αναφερόμενη στην παράγραφο 1 αυτής υποχρέωση 
του Δημοσίου προς τους Ελληνικούς Αερομεταφορείς, 
παρατείνεται μέχρι 31.10.2002. Με κοινή απόφαση των 
Υπουργών Οικονομίας και Οικονομικών και Μεταφορών 
και Επικοινωνιών προβλέπεται η οικονομική επιβάρυνση 
των αερομεταφορέων για το χρονικό διάστημα της πα¬ 
ράτασης, δηλαδή από 26.9.2002 έως 31.10.2002, που το 
Δημόσιο αναλαμβάνει την προβλεπόμενη στην παράγρα¬ 
φο 1 του άρθρου 48 του ν. 2956/2001 (ΦΕΚ 258 Α') υπο¬ 
χρέωση, το ύψος αυτής και ο τρόπος και η διαδικασία κα¬ 
ταβολής. 

Άρθρο δέκατο τέταρτο 

Ίδρυση Διεθνούς Ικαρίου Αεραθλητικής Ακαδημίας 

1. Ιδρύεται Ν.Π.Ι.Δ., μη κερδοσκοπικού χαρακτήρα, με 
την επωνυμία «Διεθνής Ικάριος Αεραθλητική Ακαδημία», 
με έδρα τον Αγιο Κήρυκο Ικαρίας, που εποπτεύεται από 
τον Υπουργό Μεταφορών και Επικοινωνιών. 

2. Η «Διεθνής Ικάριος Αεραθλητική Ακαδημία», εφεξής 
αποκαλούμενη «Ακαδημία», λειτουργεί χάριν του δημο¬ 
σίου συμφέροντος με βάση τους κανόνες της ιδιωτικής 
οικονομίας και διέπεται από τους κανόνες του ιδιωτικού 
δικαίου. 

3. Σκοπός της Ακαδημίας είναι η προαγωγή, διάδοση 
και προβολή του αεραθλητισμού και των εφαρμογών 
του. Προς την κατεύθυνση αυτή η Ακαδημία αναλαμβά¬ 
νει συγκεκριμένες αθλητικές και πολιτιστικές πρωτοβου¬ 
λίες και αναπτύσσει επί μέρους σχετικές δραστηριότη¬ 
τες. Ειδικότερα: 

α. Διαχειρίζεται το Βωμό για την Αφή της Ικαρίου Φλό¬ 
γας των Παγκόσμιων Αεραθλητικών Αγώνων. 


β. Διοργανώνει αθλητικές εκδηλώσεις, συνέδρια, συ¬ 
μπόσια και ειδικά εκπαιδευτικά, ερευνητικά και επιστη¬ 
μονικά προγράμματα στα οποία μετέχουν ή φιλοξενού¬ 
νται οι αθλητές και γενικότερα οι ενδιαφερόμενοι για 
τον αεραθλητισμό. 

4. Με κοινή απόφαση των Υπουργών Μεταφορών, Επι¬ 
κοινωνιών και Πολιτισμού, που δημοσιεύεται στην Εφημε¬ 
ρίδα της Κυβερνήσεως, διορίζεται Προσωρινή Διοικούσα 
Επιτροπή της Ακαδημίας, η οποία αποτελείται από τον 
Πρόεδρο και έξι μέλη. Από αυτά, τα δύο (2) μέλη προέρ¬ 
χονται από την Ελληνική Αεραθλητική Ομοσπονδία. Η 
θητεία της Επιτροπής είναι τριετής, η οποία δύναται να 
παραταθεί για ένα ακόμη έτος με όμοια απόφαση των 
Υπουργών Μεταφορών και Επικοινωνιών και Πολιτισμού 
ύστερα από αιτιολογημένη εισήγηση του Προέδρου αυτής. 

Σε περίπτωση πρόωρης λήξης της θητείας του Προέ¬ 
δρου ή άλλου μέλους για οποιονδήποτε λόγο, ορίζεται 
με απόφαση του Υπουργού Μεταφορών και Επικοινω¬ 
νιών αντικαταστάτης, για το υπόλοιπο της θητείας, του 
προκατόχου του. Τα μέλη της Προσωρινής Διοικούσας 
Επιτροπής πρέπει να διαθέτουν το απαιτούμενο κύρος 
και ιδιαίτερη εμπειρία σε θέματα αεραθλητισμού και αε¬ 
ρομεταφορών. 

Για τη λειτουργία της προσωρινής Διοικούσας Επιτρο¬ 
πής εφαρμόζεται η παράγραφος 8 του παρόντος άρ¬ 
θρου. 

5. Εργο της Προσωρινής Διοικούσας Επιτροπής είναι η 
σύνταξη του Καταστατικού λειτουργίας της Ακαδημίας, 
του Κανονισμού Προμηθειών, του οργανωτικού σχήμα¬ 
τος της Ακαδημίας, η εξεύρεση χώρων για τις ανάγκες 
της Ακαδημίας, η σύνταξη μελετών, η διενέργεια διαγω¬ 
νισμών, όπου απαιτείται, και η παρακολούθηση της εκτέ¬ 
λεσης των σχετικών με τους σκοπούς της έργων, όπως 
συνεδριακό κέντρο, μουσείο πτητικών μηχανών και 
ομοιωμάτων, ξενοδοχειακή υποστήριξη, πίστες αθλημά¬ 
των, καθώς και η εν γένει προετοιμασία λειτουργίας της 
Ακαδημίας. 

6. Με κοινή απόφαση των Υπουργών Μεταφορών και 
Επικοινωνιών, Ανάπτυξης και Πολιτισμού, εγκρίνεται το 
Καταστατικό λειτουργίας της Ακαδημίας, ο Κανονισμός 
Προμηθειών και το οργανωτικό σχήμα αυτής. 

7. Μετά τη λήξη της θητείας της Προσωρινής Διοικού- 
σας Επιτροπής της Ακαδημίας και της τυχόν παράτασης 
αυτής, διορίζεται εννεαμελές Διοικητικό Συμβούλιο της 
Ακαδημίας, με κοινή απόφαση των Υπουργών Μεταφο¬ 
ρών και Επικοινωνιών και Πολιτισμού, που αποτελείται 
από τον Πρόεδρο και οκτώ (8) μέλη. 

Στο Διοικητικό Συμβούλιο μετέχουν αυτοδικαίως ο Δή¬ 
μαρχος του Αγίου Κηρύκου ή άλλο μέλος του Δημοτικού 
Συμβουλίου που προτείνεται από τον Δήμαρχο, ένας εκ¬ 
πρόσωπος της Νομαρχιακής Αυτοδιοίκησης Σάμου, που 
προτείνεται από τον οικείο Νομάρχη, ο Πρόεδρος ή ένας 
από τους αντιπροέδρους της Ελληνικής Αεραθλητικής 
Ομοσπονδίας, που προτείνεται από την ίδια, ένας εκπρό¬ 
σωπος της Αερολέσχης Ικαρίας, που προτείνεται από 
την ίδια και ο Αερολιμενάρχης του Αερολιμένα Ικαρίας ή 
ο νόμιμος αναπληρωτής του. Τα υπόλοιπα μέλη, συμπε¬ 
ριλαμβανομένου και του Προέδρου, ορίζονται με κοινή 
απόφαση των Υπουργών Μεταφορών και Επικοινωνιών 
και Πολιτισμού, και διαθέτουν το απαιτούμενο κύρος και 
ιδιαίτερη εμπειρία που προβλέπεται για τα μέλη της Προ¬ 
σωρινής Διοικούσας Επιτροπής. 

Χρέη Γραμματέα ασκεί υπάλληλος της Ακαδημίας που 

ορίζεται με απόφαση του Προέδρου του Διοικητικού 
Συμβουλίου. 

Η θητεία των μελών του Διοικητικού Συμβουλίου είναι 
τριετής και μπορεί να ανανεώνεται. Σε περίπτωση λήξης 
της θητείας του Προέδρου ή άλλου μέλους, για οποιον- 
δήποτε λόγο, ορίζεται με κοινή απόφαση των Υπουργών 
Μεταφορών και Επικοινωνιών και Πολιτισμού αντικατα¬ 
στάτης για το υπόλοιπο της θητείας του προκατόχου 
του. Το Διοικητικό Συμβούλιο μπορεί να λειτουργήσει, 
όχι όμως πέρα από το τρίμηνο, αν κάποια από τα μέλη 
εκλείψουν ή αποχωρήσουν για οποιονδήποτε λόγο, εφό¬ 
σον κατά τις συνεδριάσεις του μετέχουν περισσότερα 
από τα μισά των διορισμένων μελών. 

8. Εφόσον δεν ορίζεται διαφορετικά με το παρόν άρ¬ 
θρο, για τη λειτουργία του Διοικητικού Συμβουλίου, 
εφαρμόζονται οι διατάξεις των άρθρων 14 και 15 του ν. 
2690/1999 (ΦΕΚ 45 Α' ). 

9. Με απόφαση των Υπουργών Οικονομίας και Οικονο¬ 
μικών, Μεταφορών και Επικοινωνιών και Πολιτισμού, κα¬ 
θορίζεται η αποζημίωση του Προέδρου της Προσωρινής 
Διοικούσας Επιτροπής των μελών και του Γραμματέα αυ¬ 
τής. Επίσης με όμοια απόφαση καθορίζεται η αποζημίω¬ 
ση του Προέδρου του Διοικητικού Συμβουλίου των με¬ 
λών και του Γραμματέα αυτού. 

10. Με προεδρικό διάταγμα, που εκδίδεται με πρόταση 
των Υπουργών Μεταφορών και Επικοινωνιών, Πολιτι¬ 
σμού, Εσωτερικών, Δημόσιας Διοίκησης και Αποκέντρω¬ 
σης και Οικονομίας και Οικονομικών, καθορίζεται ο αριθ¬ 
μός των θέσεων προσωπικού, η κατανομή σε κλάδους 
και ειδικότητες, τα απαιτούμενα προσόντα πρόσληψης, 
η διαδικασία πρόσληψης και κάθε αναγκαία λεπτομέρεια. 

11. Μέχρι την πρόσληψη από την Ακαδημία ιδίου προ¬ 
σωπικού, επιτρέπεται η απόσπαση σ’ αυτή υπαλλήλων 
από φορείς του δημόσιου τομέα. Η απόσπαση διενεργεί- 
ται με κοινή απόφαση των αρμόδιων Υπουργών ύστερα 
από γνωμοδότηση του Υπηρεσιακού Συμβουλίου στο 
οποίο υπάγεται ο υπάλληλος. Απόσπαση μπορεί να διε- 
νεργηθεί και για τις ανάγκες της Προσωρινής Διοικού- 
σας Επιτροπής. Οι αποσπάσεις που αναφέρονται στην 
παρούσα παράγραφο δεν μπορούν να έχουν διάρκεια 
μεγαλύτερη των τριών ετών με δυνατότητα παράτασης 
για μία ακόμη διετία. 

12. Ο καθορισμός και η απαλλοτρίωση των αναγκαίων 
χώρων για τη λειτουργία της Ακαδημίας γίνεται χάριν 
δημοσίου συμφέροντος και διενεργείται σύμφωνα με 
την κείμενη νομοθεσία. 

13. Οι πόροι της Ακαδημίας και ο τρόπος διάθεσής 
τους γίνεται ως ακολούθως: 

α. επιδότηση από τον Κρατικό Προϋπολογισμό, που 
καθορίζεται με κοινή απόφαση των Υπουργών Οικονομί¬ 
ας και Οικονομικών, Μεταφορών και Επικοινωνιών και 
Πολιτισμού, 

β. έσοδα από δωρεές και κληροδοσίες οι οποίες γίνο¬ 
νται αποδεκτές με απόφαση του Υπουργού Οικονομίας 
και Οικονομικών, 

γ. έσοδα από χορηγίες πόσης φύσεως, 

δ. έσοδα από διοργάνωση αεραθλητικών εκδηλώσεων. 

Τα έσοδα διατίθενται για την εκπλήρωση των σκοπών 
της Ακαδημίας. 

14. Οι πάσης φύσεως δαπάνες της Προσωρινής Διοι- 
κούσας Επιτροπής και της Ακαδημίας υπόκεινται σε ετή¬ 
σιο έλεγχο και από ορκωτό λογιστή. 


Άρθρο δέκατο πέμπτο 
Καταργούμενες διατάξεις 

1. Από την έναρξη ισχύος του παρόντος νόμου καταρ- 
γούνται: 

α) Τα άρθρα 1 έως και 21 του ν. ΓΥΜΣΤ' υπ' αριθμ. 
3446/1909 ( ΦΕΚ 287 Α') «Περί Ταχυδρομικού Ταμιευτη¬ 
ρίου». 

β) Τα άρθρα 1 έως και 14 του α.ν. 391/1936 (ΦΕΚ 560 
Α') περί «οργανώσεως του Ταχυδρομικού Ταμιευτηρίου 
και συμπληρώσεως του α.ν. 291/1936». 

γ) Τα άρθρα 1 έως και 4 του α.ν. 638/1937 (ΦΕΚ 147 
Α') «περί τροποποιήσεως και συμπληρώσεως του υπ’ 
αριθμ. 391 (1936) Αναγκαστικού Νόμου περί οργανώσε- 
ως της Διευθύνσεως του Ταχυδρομικού Ταμιευτηρίου 
κ.λπ.» 

δ) Τα άρθρα 1 έως και 17 του α.ν. 1118/1938 (ΦΕΚ 33 
Α') «περί τροποποιήσεως και συμπληρώσεως των κειμέ¬ 
νων διατάξεων περί Ταχυδρομικού Ταμιευτηρίου, πλην 
της περιπτώσεως Γ' Εκτιμηταί του άρθρου 9 και του άρ¬ 
θρου 10.» 

ε) Το άρθρο 7 του β.δ. 4/20.4.1939 «περί κωδικοποιή- 
σεως των περί Ταχυδρομικού Ταμιευτηρίου και Ενεχυρο¬ 
δανειστηρίου ισχυουσών διατάξεων» (ΦΕΚ 157 Α ). 

στ) Τα άρθρα 1 έως και 22 του α.ν. 2168/1940 «περί 
τροποποιήσεως, συμπληρώσεως και αντικαταστάσεως 
ενίων διατάξεων περί Ταχυδρομικού Ταμιευτηρίου» 
(ΦΕΚ 18 Α'). 

ζ) Τα άρθρα 16 έως και 23 του α.ν. 2498/1940 «περί 
τροποποιήσεως, συμπληρώσεως και καταργήσεως ενίων 
διατάξεων περί Ταχυδρομικού Ταμιευτηρίου» (ΦΕΚ 253 
Α'). 

η) Το άρθρο 26 του α.ν. 2723/1940 «Ταχυδρομικά Τα¬ 
μιευτήρια, Καταθέσεις, Λαϊκές ασφάλειες ζωής κ.λπ.» 
(ΦΕΚ 447 Α'). 

θ) Τα άρθρα 1 έως 8 του ν.δ. 3339/1955 «Τροποποίηση 
- συμπλήρωση διατάξεων περί Ταχυδρομικού Ταμιευτη¬ 
ρίου» (ΦΕΚ 238 Α'). 

ι) Τα άρθρα 17, 18, 19 και 20 του ν.δ. 4119/1960 «περί 
τροποποιήσεως και συμπληρώσεως διατάξεων αφορου- 
σών τας υπηρεσίας Ταχυδρομείων, Ταχ. Ταμιευτηρίου 
και Τηλεπικοινωνιών» (ΦΕΚ 167 Α'). 

ια) Τα άρθρα 17 έως και 37 του β.δ. 872/1960 «Περί Ορ¬ 
γανισμού του Ταχυδρομικού Ταμιευτηρίου» (ΦΕΚ 220 Α'). 

ιβ) Τα άρθρα 1 έως και 3 του ν.δ. 4269/1962 «Περί τρο¬ 
ποποιήσεως και συμπληρώσεως ενίων διατάξεων αφο- 
ρωσών το Ταχ. Ταμιευτήριο» (ΦΕΚ 187 Α ). 

ιγ) Το άρθρο 22 Β του ν. 4464/1965 (ΦΕΚ 52 Α') «Περί 
τροποποιήσεως διατάξεων τινων του υπαλληλικού κώδι- 
κος κ.λπ.». 

ιδ) Τα άρθρα 1 έως και 5 του ν. 428/1976 «περί συστά- 
σεως εις το Ταχυδρομικό Ταμιευτήριο θέσεων προσωπι¬ 
κού και ρυθμίσεως θεμάτων αφορώντων εις την αρμο¬ 
διότητα του Διοικητικού Συμβουλίου αυτού» (ΦΕΚ 235 
Α'). 

ιε) Το π.δ. 614/1977 «περί εξαιρέσεως του Ταχυδρομι¬ 
κού Ταμιευτηρίου εκ της εφαρμογής των διατάξεων των 
άρθρων 15, 20 και της παρ. 3 του άρθρου 34 του ν.δ. 
496/1974» (ΦΕΚ 199 Α ). 

ιστ) Τα άρθρα 1 έως και 5 του ν. 1560/1985 «Σύσταση 
θέσεων προσωπικού στο Ταχυδρομικό Ταμιευτήριο και 
άλλες διατάξεις» (ΦΕΚ 143 Α'). 

ιζ) Τα άρθρα 1 έως και 35 (πλην των εδ. β' και γ' της 
παρ. 1 του άρθρου 5) του π.δ. 366/1996 «Οργανισμός 
του Ταχυδρομικού Ταμιευτηρίου» (ΦΕΚ 236 Α'). 

ιη) Τα άρθρα 1 έως 14 του π.δ. 11/1997 «Σύστημα με¬ 
ταθέσεων υπαλλήλων του Ταχυδρομικού Ταμιευτηρίου» 
(ΦΕΚ 9 Α'). 

ιθ) Η παρ. 1 εδ. δ' του άρθρου 13 και η παρ. 17 του άρ¬ 
θρου 15, όπως ισχύουν, του ν. 4755/1930 «Κώδικα Η 
παρ. 1 του άρθρου 19 ν. 2322/95 «Παροχή εγγύησης του 
Ελληνικού Δημοσίου για τη χορήγηση δανείων και πι¬ 
στώσεων και άλλες διατάξεις» (ΦΕΚ 143 Α'). 

κ) Η παρ. 1 του άρθρου 19 του ν. 2322/1995 «Παροχή 
εγγύησης του Ελληνικού Δημοσίου για τη χορήγηση δα¬ 
νείων και πιστώσεων και άλλες διατάξεις» (ΦΕΚ 143 Α'). 

κα) Η παρ. 3 του άρθρου 9 του ν. 2801/2000 «Ρυθμί¬ 
σεις θεμάτων αρμοδιότητας του Υπουργείου Μεταφο¬ 
ρών και Επικοινωνιών και άλλες διατάξεις» (ΦΕΚ 46 Α'). 

κβ) Οι παράγραφοι 2, 3, 4, 5, 6 και 7 του άρθρου 2 του 
ν. 2366/1995 «Ρύθμιση θεμάτων Οργανισμών και Υπηρε¬ 
σιών του Υπουργείου Μεταφορών και Επικοινωνιών και 
άλλες διατάξεις» (ΦΕΚ 256 Α'). 

κγ) Το άρθρο 9 του ν. 2801/2000 «Ρυθμίσεις θεμάτων 
αρμοδιότητας Υ.Μ.Ε. και άλλες διατάξεις» (ΦΕΚ 46 Α'), 
όπως αντικαταστάθηκε με το άρθρο 40 του ν. 2912/2001 
«Προσαρμογή στις διατάξεις της Οδηγίας 94/56/Ε.Κ. του 
Ευρωπαϊκού Συμβουλίου για τη θέσπιση βασικών αρχών 
που διέπουν τις έρευνες ατυχημάτων και συμβάντων Πο¬ 
λιτικής Αεροπορίας κ,λπ.» (ΦΕΚ94 Α'), πλην της περ. Ε' 
εδ. β' και γ'. 

κδ) Κάθε άλλη διάταξη που αντίκειται στις ρυθμίσεις 
του παρόντος νόμου. 

2. Κατ’ εξαίρεση οι ακόλουθες διατάξεις καταργούνται 
από τη δημοσίευση στην Ε.τ.Κ. της πράξεως του Διοικη¬ 
τή της Τράπεζας της Ελλάδος που αναφέρεται στην 
παρ. 5 του ένατου άρθρου του παρόντος νόμου: 

α) Τα άρθρα 1 έως και 20 του ν. 5834/1933 «περί τοπο- 
θετήσεως διαθεσίμων Ταχυδρομικού Ταμιευτηρίου και 
συστάσεως παρ’ αυτώ ενεχυροδανειστηρίου Λαϊκής Πί- 
στεως» (ΦΕΚ 307 Α'). 

β) Τα άρθρα 1 έως και 24 του ν. 322/1943 (ΦΕΚ 203 Α') 
«περί τροποποιήσεως των περί Ταχυδρομικού Ταμιευτη¬ 
ρίου διατάξεων». 

γ) Τα άρθρα 1 έως 19 του α.ν. 2723/1940 «περί συ- 


μπληρώσεως των περί Ταχυδρομικού Ταμιευτηρίου 
ισχυουσών διατάξεων» (ΦΕΚ 447 Α'). 

δ) Ως προς το Ταχυδρομικό Ταμιευτήριο το άρθρο 3 
του ν.δ. 3901/1957 «Θέματα Ερανικής Επιτροπής προι¬ 
κοδότησης απόρων κορασίδων» (ΦΕΚ 195 Α'). 

ε) Τα άρθρα 1 έως και 77 του β.δ. 22.8.1958 «Κανονι¬ 
σμός εκτελέσεως της Υπηρεσίας Ταμιευτηρίου» (ΦΕΚ 
127 Α'). 

στ) Ως προς το Ταχυδρομικό Ταμιευτήριο το άρθρο 5 
του ν.δ. 3745/1967 «περί εντόκων γραμματίων του Δη¬ 
μοσίου» (ΦΕΚ 173 Α'). 

ζ) Το άρθρο 5 παρ. 1 εδ. β' και γ' του π.δ. 366/1996 
«Οργανισμός Ταχυδρομικού Ταμιευτηρίου» (ΦΕΚ 236 Α'). 

η) Τα άρθρα 1, 4 και 6 του ν. 2259/1952 «Τροποποίηση 
διατάξεων περί Ταχ. Ταμιευτηρίου κ.λπ.» (ΦΕΚ 283 Α'). 

θ) Ως προς το Ταχυδρομικό Ταμιευτήριο τα άρθρα 9 
και 10 του ν.δ. 3783/1957 «Περί της στέγης των Δημοσί¬ 
ων Πολιτικών Υπαλλήλων» (ΦΕΚ 201 Α'). 

ι) Το άρθρο 45 του ν.δ. 4541/1966 «Επανεντάξεις - 
Προαγωγές - Συντάξεις Υπαλλήλων ΟΤΑ-ΚΑΔΚΥ» (ΦΕΚ 
176 Α'). 

ια) Το άρθρο 23 του ν.δ. 4373/1964 «Φόρος κατανάλω¬ 
σης καπνού-Δάνεια Βουλευτών από ΤΠΔ κ.λπ.» (ΦΕΚ 
170 Α'). 

ιβ) Το άρθρο 4 του α.ν. 517/1968 «περί απελευθερώσε- 
ως επαγγέλματος φαρμακοποιού και συμπληρώσεως 
διατάξεων τινών της φαρμακευτικής νομοθεσίας» (ΦΕΚ 
188 Α'). 

ιγ) Ως προς το Ταχυδρομικό Ταμιευτήριο το άρθρο 1 
του ν.δ. 643/1970 «επέκταση ν.δ. 3783/57 σε υπαλλή¬ 
λους ν.π.δ.δ. κ.λπ.» (ΦΕΚ 175 Α'). 

ιδ) Ως προς το Ταχυδρομικό Ταμιευτήριο το άρθρο 70 
του ν.δ. 4260/1962 «Θέματα Υπουργείου Εσωτερικών - 
Νομαρχίες κ.λπ.)» (ΦΕΚ 186 Α'). 

ιε) Ως προς το Ταχυδρομικό Ταμιευτήριο το άρθρο 1 του 
ν. 615/1977 «Επέκταση ν.δ. 3783/1957 σε συνταξιούχους 
ν.π.δ.δ. συνταξιοδοτουμένων από Ι.Κ.Α.» (ΦΕΚ 166 Α'). 

ιστ) Τα άρθρα 40 και 41 του β.δ. 4/20.4.1939 «περί κωδι- 
κοποιήσεως των περί Ταχυδρομικού Ταμιευτηρίου και Ενε¬ 
χυροδανειστηρίου ισχυουσών διατάξεων» (ΦΕΚ 157 Α'). 

ιζ) Το άρθρο 20 του α.ν. 2723/1940 «Περί συμπληρώ¬ 
σεως των περί Ταχ. Ταμιευτηρίου ισχυουσών διατάξε¬ 
ων» (ΦΕΚ 447 Α'). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο δέκατο έκτο 
Έναρξη ισχύος 

Η ισχύς του παρόντος νόμου αρχίζει από τη δημοσίευσή 
του στην Εφημερίδα της Κυβερνήσεως, εκτός αν ορίζεται 
διαφορετικά σε επί μέρους διατάξεις του. 


Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως Νόμου 
του Κράτους. 


Αθήνα, 12 Δεκεμβρίου 2002 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 


ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

Κ. ΣΚΑΝΔΑΛΙΔΗΣ 


Ν. ΧΡΙΣΤΟΔΟΥΛΑΚΗΣ 

ΑΝΑΠΤΥΞΗΣ 

Α. ΤΣΟΧΑΤΖΟΠΟΥΛΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦ/ΣΕΩΝ 

Δ. ΡΕΠΠΑΣ 

ΔΙΚΑΙΟΣΥΝΗΣ 

Φ. ΠΕΤΣΑΛΝΙΚΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΧΡ. ΒΕΡΕΛΗΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Β. ΠΑΠΑΝΔΡΕΟΥ 

ΥΓΕΙΑΣ ΚΑΙ ΠΡΟΝΟΙΑΣ 

Κ. ΣΤΕΦΑΝΗΣ 

ΠΟΛΙΤΙΣΜΟΥ 

Ε. ΒΕΝΙΖΕΛΟΣ 

ΔΗΜΟΣΙΑΣ ΤΑΞΗΣ 

Μ. ΧΡΥΣΟΧΟΪΔΗΣ 


Θεωρήθηκε καί τέθηκε η Μεγάλη Σφραγίδα του Κρά¬ 
τους. 


Αθήνα, 12 Δεκεμβρίου 2002 


Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Φ. ΠΕΤΣΑΛΝΙΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Π * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐίρ: νννννν.θΙ.ςτ 

Θ-ΓΤΙ3Μ: \Λ/θΐ3ΙΤΙ33ΐθΓ @ θΐ.ρΓ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή ΟΟ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοππ για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίθΐ-ηθΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓπθΙ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































